எடப்பாடியிடம் தினகரன் சரண்டர்

சென்னை ஜெயலலிதா மறைவை தொடர்ந்து அதிமுக சசிகலா அணி, ஓபிஎஸ் அணி என்று 2 ஆக உடைந்தது. அதன் பின்னர் சசிகலா அணியில் இருந்து முதல்வராக எடப்பாடி பழனிச்சாமி தேர்ந்தடுக்கப்பட்டார். இதற்கிடையே சொத்து குவிப்பு வழக்கில் சசிகலா பெங்களூர் சிறையில் அடைக்கப்பட்டார். அதைத் தொடர்ந்து எடப்பாடி பழனிச்சாமி தனித்து செயல்பட தொடங்கினார். தனக்கு என்று ஒரு ஆதரவு வட்டத்தையும் உருவாக்கினார். இந்த நிலை யில் ஆட்சியில் தலையிட மாட்டேன் என்று அறிவித்த டி.டி.வி. தினகரன் ஆட்சியில் தலையிட முடிவு செய்தார். இதன் முதல் குறியாக ஆர்.கே.நகர் இடைத்தேர்தலில் போட்டியிட முடிவு செய்தார். இதனை அதிமுகவில் உள்ள மூத்த தலைவர்கள் விரும்பவில்லை. சசிகலாவும் தினகரன் போட்டியிடுவதை விரும்பவில்லை. இருந்த போதிலும் பிடி வாதமாக இடைத்தேர்தலில் நின்றார். தான் தனியாக போய் சசிகலாவிடம் கேட்டால் வேட்பாளருக்கான விண்ணப்பத்தில் கையெழுத்திட மாட்டார் என்று நினைத்து தனது மனைவியை அனுப்பி விண்ணப்பத்தில் கையெழுத்து வாங்கினார். தொடர்ந்து ஆர்.கே.நகர் இடைத்தேர்தலில் அதிக பணம் பட்டுவாடா காரணமாக தேர்தல் ரத்து செய்யப்பட்டது. இரட்டை இலை சின்னம் பெற லஞ்சம் தர முயன்ற வழக்கில், டெல்லி போலீசாரால் கைது செய்யப்பட்டு தினகரன் சிறையில் அடைக்கப்பட்டார். இதனால் தினகரன் மீது சசிகலா கடும் கோபமடைந்தார். கட்சியில் இருந்த திவாகரன் உள்ளிட்ட குடும்பத்தையும் தினகரன் ஒதுக்கியதால் அவர்களின் ஆதரவும் டி.டி.வி.தினகரனுக்கு கிடைக்காமல் போனது. ஜெயிலில் இருந்து வந்த பின்னர் தினகரன் சசிகலாவை பார்ப்பதற்காக பெங்களூர் சிறைக்கு சென்றார். அப்போது சசிகலா தன்னை ஏதாவது திட்டுவார் என்று நினைத்து தனது மனைவியையும் உடன் அழைத்து சென்றார். அப்போது சசிகலா தினகரனை கடுமையாக சத்தம் போட்டார். திரும்பவும் அவர் சசி கலாவை பார்க்க சென்றார். ஆனால் அவர் அனுமதிக்கவில்லை. இதனால் சிறையில் இருக்கும் இளவரசியை மட்டும் சந்தித்து விட்டு திரும்பினார். இந்த நிலையில் தனக்கு 32 எம்எல்ஏக்கள், எம்பிக்கள் ஆதரவு உள்ளதாக தினகரன் கூறி வந்தார். தற்போது அவர்களில் 2 பேர் அதாவது வெற்றிவேல், தங்கத் தமிழ் செல்வன் ஆகியோர் மட்டுமே தொடர்ந்து அவரை சந்தித்து வருகின்றனர். மற்றவர்கள் போனால் பார்த்து விட்டு மட்டும் வந்து விடுகின்றனர். இதனால், அதிர்ச்சியடைந்த தினகரன் என்ன செய்வது என்று தெரியாமல் கடும் அதிர்ச்சியில் இருந்து வந்தார். இந்த நிலையில் தினகரன் மீதான வழக்கை தீவிரப்படுத்த டெல்லி போலீசார் முடிவு செய்துள்ளனர். இதனால், தினகரன் அமைதியாக இருந்து வந்தார். எடப்பாடியிடம் மோதல் போக்கு இல்லாமல் சரண்டர் ஆனார். ஆட்சி அதிகாரத்தை நீங்கள் வைத்து கொள்ளுங்கள். கட்சி அதிகாரத்தை நாங்கள் வைத்து கொள்கிறோம் என்ற முடிவுக்கும் வந்தார். ஆனால், இதற்கு அதிமுகவில் உள்ள மூத்த தலைவர்கள் ஒத்து கொள்ளவில்லை. அவர்கள் மூத்த தலைவர்கள் கொண்ட குழு கட்சியை நடத்தும் என்றும் கூறி விட்டனர். இதனால் தினகரன் எடப்பாடியிடம் முழுமையாக சரண் அடைந்து விட்டார். ஜனாதிபதி தேர்தலில் தனக்கு 33 எம்எல்ஏக்கள், எம்பிக்கள் ஆதரவு உள்ளது. இதனால் பாஜ தன்னிடம் சரண்டர் ஆகிவிடும் என்று தினகரன் நினைத்திருந்தார். ஆனால், எடப்பாடியிடம் ஜனாதிபதி தேர்தலில் ஆதரவு அளிக்குமாறு பாஜ கேட்டது. தினகரனிடம் எந்த ஆதரவும் கேட்கவில்லை. இதனால் தன்னிடம் உள்ள பலம் குறைந்து விட்டதாக தினகரன் நினைத்தார். இதையடுத்து தானாகவே வந்து பாஜவுக்கு ஆதரவு தெரிவிப்பதாக அறிவித்தார். மேலும் தினகரனிடம் இருந்தவர்கள் எடப்பாடியிடம் வந்தனர். அவர்களும் மரியாதை நிமித்தமாக தான் அவரை சந்தித்தோம். அவரை சந்தித்ததில் வேறு எந்த காரணமும் கிடையாது என்று தெரிவித்தனர். இதனால் எடப்பாடியின் கை மேலும் ஒங்கியது. இதனால் தினகரன் அடுத்து என்ன செய்வது என்று தெரியாமல் இருந்து வந்தார். பின்னர் எடப்பாடியிடம் மீண்டும் சரண்டர் ஆனார். மீண்டும் கட்சியில் வாய்ப்பு கொடுங்கள் என்றார். அதற்கும் மூத்த தலைவர்கள் ஒத்து கொள்ள வில்லை. தம்பித்துரையை விட்டு தூதும் அனுப்பினார். அதுவும் தோல்வியில் முடிந்தது. இதனால், தினகரன் தற்போது முழுமையாக எடப்பாடியிடம் சரண் அடைந்துள்ளார். பாஜ ஜனாதிபதி வேட்பாளர் ஆதரவு கேட்பதற்காக நேற்று சென்னை வந்த போது நடைபெற்ற கூட்டத்தில் தினகரன் ஆதரவு எம்எல்ஏக்களும் கலந்து கொண்டனர். அவர்கள் அப்போது எந்தவித எதிர்ப்பும் தெரிவிக்காமல் அமைதியாகவே இருந்தனர் என்பது குறிப்பிடத்தக்கது.


கருமக்கிரியை செய்ய ஒரு இடம் இல்லை!

பினாங்கு மாநிலத்தில், தேசிய முன்னணி ஆட்சியின் கீழ் ம.இ.கா. செயல்படுத்திய தில்லாலங்கடிகளால் இங்கு இறந்துபோன இந்துக்களுக்கு காரி யங்களை செய்வதற்கு நிரந்தரமான ஓர் இடம் இல்லாமல் போன அதே சமயம், மக்கள் கூட்டணி கடந்த இரு தவணைகளாக பினாங்கில் ஆட்சி புரிந்து வருகின்ற நிலையில் இப்போதும் அதே அவலத்தில்தான் பினாங்கு இந்துக்கள் வாழ்கின்றனர். சுமார் 50 ஆண்டுகளாக தேசிய முன்னணியின் ஆட்சியின்போது பினாங்கு மாநிலத்தில் மஇகா-வின் கை ஓங்கி இருந்ததை மறுக்க முடியாது. ஆனால், அந்த செல்வாக்கு சுயநல லாபத்திற்காக மட்டுமே பயன்படுத்தப்பட்டு வந்துள்ளது. மாறாக, பினாங்கு மாநிலத்தில் வாழ்ந்து இறந்துபோன இந்துக்களுக்குச் செய்யப்பட வேண்டிய கருமக் காரியங்களுக்காக நிரந்தரமான ஓர் இடம் அவ சியம் என்பதை அவர்கள் உணர மறந்து விட்டனர்.அதுதான் போகட்டும், 2008-ஆம் ஆண்டில் அரசியல் சுனாமியால் பினாங்கு மாநிலத்தை மக்கள் கூட்டணி கைப்பற்றிய பிறகு, கடந்த இரண்டு தவணைகளாக மாநில அரசாங்கத்திடமிருந்து மக்கள் எதிர்பார்த்த இந்த தேவை இன்னும் பூர்த்தி செய்யப் படாமல் இருப்பதும், இறந்து போன இந்துக்களின் இறுதி யாத்திரைகளுக்கான சடங்குகளை செய்வதற்குக் கூட நிரந்தரமான இடமில்லாமல் அல்லா டுவதும் நியாயமா? என்ற கேள்வியை நண்பன் குழு முன் வைக்கின்றது. இன ரீதியிலான அரசியலுக்கு முற்றுப்புள்ளி வைத்துவிட்டதாகக் கூறி பினாங்கு மாநில இந்தியர்களின் அடிப்படை உரிமைகளில் ஒன்றான கருமக் காரி யங்களைக் கூட நிம்மதியாகச் செய்ய விடாமல் செய்திருப்பது நியாயமா? ஏற்கெனவே, இந்துக்களின் கருமக்காரியங்களைச் செய்வதற்காக ஐந்து ஏக் கர் நிலம் மாநில அரசாங்கத்தால் வழங்கப்பட்டுள்ளதா என்றும், ஒதுக்கீடு செய்யப்பட்ட அந்த நிலப்பகுதி பிறகு இரண்டு ஏக்கராகக் குறைக்கப்பட்டதா என்பதும் மாநில அரசாங்கம் பதில் சொல்ல வேண்டிய கேள்விகளாகும். பந்தாய் பெர்சேவில் ஈமச் சடங்குகள்: தற்போது பினாங்கு வாழ் இந்துக்கள், இறந்தவர்களின் இறுதிச் சடங்குகளை பட்டர்வொர்த் நகருக்கு அருகில் உள்ள 'பந்தாய் பெர்சே' எனும் கடற்கரைப் பகுதியில் செய்து வருவதாக நண்பன் குழுவிற்குக் கிடைத்த தகவல்கள் உறுதிப்படுத்துகின்றன. எனினும், இதுவும் நிரந்தரமான இடம் கிடையாது. இதனால் எழுந்துள்ள பல்வேறு சிக்கல்களை இங்குள்ள இந்துக்கள் எதிர்நோக்க வேண்டியிருப்பதை பினாங்கு மாநில அரசாங்கம் அறிந்துள்ளதா? நாடு சுதந்திரம் அடைந்து 60 ஆண்டுகள் ஆகிவிட்டதை நாம் பெருமையுடன் கூறிக்கொள்கிறோம். ஆனால், ஈமக் காரியங்களை செய்வதற்குக் கூட பினாங்கு மாநிலத்தில் இந்துக்களுக்கு உரிமை இல்லையா? அதற்கு நிரந்தரமான இடம் இல்லையா? மற்ற மாநிலங்களில் இல்லாத ஒரு சலுகை பினாங்கில் உள்ளது. அதுதான் பினாங்கு மாநிலத்தின் 'இந்து அறப்பணி வாரியம்' . இவ்விவகாரம் தொடர் பில் இந்த அறப்பணி வாரியம் ஏன் இன்று வரை சரியான தீர்வினைக் காண முடியவில்லை என்பதற்கான விளக்கம் கிடைக்குமா? பாரம்பரிய கிராமமாக 'கம்போங் புவா பாலா'வை ஏற்கெனவே நாம் பறிகொடுத்து விட்டோம். பினாங்கு மாநில இந்தியர்கள் ஈமக்கிரியைகள் செய்யும் உரிமையையும் இழக்கத்தான் வேண்டுமா? இந்த கேள்விக்குப் பதில் கிடைக்குமா?


கொரியாவை நோக்கி புறப்பட்டது அமெரிக்க போர்க்கப்பல்

அமெரிக்க அதிபரான டொனால்ட் டிரம்பின் உத்தரவை தொடர்ந்து கொரியா தீபகற்பத்தை நோக்கி போர்க்கப்பல் புறப்பட்டுள்ளதாக பரபரப்பான தகவல்கள் வெளியாகியுள்ளன. வட கொரியாவின் தொடர்ச்சியான அணு ஆயுத பரிசோதனைகளுக்கு பதிலடி கொடுக்கும் வகையில் இந்த அதிரடி நடவடிக்கை மேற்கொள்ளப்பட்டுள் ளதாக தெரியவந்துள்ளது. வட கொரியாவின் விவகாரத்தை தீர்க்க சீனா உதவவில்லை என்றால் அமெரிக்காவே தனியாக தீர்க்கும்' என சில தினங் களுக்கு முன்னர் டிரம்ப் கூறியுள்ளார். 'தீபகற்ப பகுதியில் வட கொரியா மட்டுமே சர்ச்சைக்குரிய நாடாக இருக்கிறது. இந்நிலையில் ராணுவ தளவாடங்களை தயார் நிலையில் நிறுத்துவதற்காக Carl Vinson என்ற போர்க்கப்பல் புறப்பட்டுள்ளதாக அமெரிக்க ராணுவ செய்தி தொடர்பாளரான Dave Benham என்பவர் தெரிவித்துள்ளார். கொரியா தீபகற் பத்தை நோக்கி அமெரிக்க போர்க்கப்பல் புறப்பட்டுள்ளதை தொடர்ந்து சர்வதேச நாடுகள் மத்தியில் பரபரப்பு ஏற்பட்டுள்ளது.


ரசாயனக் கழிவுப் பொருட்களில்  சயனைட் கலந்துள் ளதா? 3500க்கும் மேற்பட்டோர் பாதிப்பு.

பாசிர் கூடாங்,

இங்குள்ள கிம்கிம் ஆற்றில் கொட்டப்பட்ட  ரசாயனக் கழிவுப் பொருட்களில்  சயனைட் கலந்துள்ளதா என்பதை அறிய ரசாயன  இலாகாவின் நச்சுயியல் அறிக்கைக்காக ஜொகூர் அரசாங்கம் காத்திருக்கிறது. இந்த சம்பவத்தில் பாதிக்கப்பட்டவர்களின் எண்ணிக்கை 3,555 ஆக உயர்ந்துள்ளது.இந்த விவ காரத்தை உறுதிப்படுத்துவதற்கு முன்னர், அறிக்கைக்காக  தாங்கள் காத்திருப்பதாக மாநில  சுகாதார,  சுற்றுச்சூழல், விவசாயக்  குழுவின்  தலைவர் டாக்டர் ஷாருடின்  ஜமால் கூறினார்.

Read More: Malaysia Nanban Tamil Daily on 16.3.2019


சீபீல்டு ஆலயம் மீதான தாக்குதல், ஒன் சிட்டி வழக்கறிஞர்கள் பணம் கொடுத்து குண்டர்களை ஏவிவிட்டனர்.

புத்ராஜெயா,

சீபீல்டு ஸ்ரீ மகா மாரியம்மன் ஆலயம் மீதிலான தாக்குதல் தொடர்பில், அதிர்ச்சி தரும் திருப்பமாக, அந்த ஆலயம் வீற்றிருக்கும் நிலத்தின் உரிமையா ளரான ஒன் சிட்டி மேம்பாட்டாளர் நிறுவனத்தின் வழக்கறிஞர்கள் பணம் கொடுத்து, குண்டர்களை ஏவி விட்டிருப்பது அம்பலத்திற்கு வந்துள்ளது. வேண்டு மென்றே கலகம் விளைவிப்பதற்காக அந்த வழக்கறிஞர்கள் வெ.150,000 கொடுத்து இதனை முழுமையாக அரங்கேற்றியிருக்கின்றனர் என உள்துறை அமைச்சு நேற்று அம்பலப்படுத்தியது.

Read More: Malasyia Nanban Tamil Daily on 29.11.2018


ஆன்லைனில் புதுத்துணி அடுத்தநாளே ரிட்டன்- புது ட்ரெண்டில் இறங்கிய இன்ஸ்டாகிராம் போட்டோ பிரியர்கள்!!

சமீபமாக இன்ஸ்டாகிராம் மற்றும் பேஸ்புக் போன்ற சமூக வலைத்தளங்களில் உள்ளவர்கள் தங்களை விதவிதமாக போட்டோக்கள் எடுத்து தங்களது பாலோவர்களை ஈர்த்து வருகின்றனர், ஈர்க்க முயற்சித்தும் வருகின்றனர். இந்த இன்ஸ்டாகிராம் போன்றவை சமூக வலைத்தளங்களில் அதிகம் மூழ்கியுள்ளவர்களை போட்டோ வெறியர்களாகவே மாற்றிவிடுகிறது. தினமும் புது ஆடையில், புதிய சூழலில் போட்டோ எடுக்கவேண்டும் அதை பதிவேற்ற வேண்டும் என பல முயற்சிகளில் அவர்களை இறங்க வைத்துவிடுகிறது.

பிரிட்டனில் பார்கேகார்ட் என்ற இடத்தில் அண்மையில் நடத்தப்பட்ட ஆய்வில் இந்த இன்ஸ்டாகிராம் போட்டோ பிரியர்கள் பற்றி நடத்திய ஆய்வில் பலர் ஆன்லைன் வர்த்தகத்தில் புது துணிகளை ஆர்டர் செய்து வாங்கி அதை அணிந்து போட்டோ எடுத்துவிட்டு மீண்டும் அந்த ஆடை பிடிக்கவில்லை என ரிட்டன் செய்துவிட்டு இப்படி தினம் தினம் புது புது  துணிகளை ஆர்டர் செய்து புது போட்டோக்களை இன்ஸ்டாவில் போட்டு புதிய ட்ரெண்டை உருவாக்கி வருகின்றனர்.

அவர்களில் சிலர் ,ஒரு ஆடையில் புகைப்படம் எடுத்து இன்ஸ்டாவில் பதிவிட்டுவிட்டு திரும்பவும் அதே ஆடையில் புகைப்படம் எடுப்பது அசவுகரியத்தை ஏற்படுத்துகிறது என்ற கருத்தை முன்வைத்துள்ளனர். பிரிட்டனில் ஆன்லைனில் உடை வாங்கி அதை உடுத்திப்பார்த்துவிட்டு பிடித்தி ருந்தால் பணம் கொடுக்கலாம் என்ற முறை உள்ளது. பிடிக்கவில்லை என்றால் ரிட்டன் செய்து விடலாம். அதை சாதகமாக பயன்படுத்தி இடப்படியொரு புது ட்ரெண்டை உருவாக்கிவருகிறது இன்ஸ்டா உலகம். அதில் மேலும் கவனிக்கத்தக்கது இளசுகள் மட்டுமல்ல 32,34 வயது நிரம்பிய ஆண், பெண் என பலரும் இந்த ட்ரெண்டில் இறங்கியுள்ளனர் என்பதுதான்.


20,000 குழந்தைகள் இறக்கும் அபாயம்: பரிதாப நிலையில் சோமாலியா

சேவ் தி சில்ரன் (Save the Children), கன்சர்ன் வேர்ல்டுவைட் (Concern worldwide) மற்றும் ஆக்‌ஷன் அகைன்ஸ்ட் ஹங்கர் (Action Against Hunger) ஆகிய அமைப்புகள் இணைந்து நடத்திய புதிய ஆய்வு ஒன்றில், சோமாலியாவில் 20,000-க்கும் அதிகமான குழந்தைகள் பட்டினியால் இறக்கும் அபாயத் தில் இருப்பதாகத் தெரியவந்துள்ளது. சோமாலியாவின் ஒன்பது மாவட்டங்களில், கடுமையான பஞ்சத்தின் காரணமாக மக்கள் இறக்கும் அபாயத்தில் இருப்பதாகவும், சர்வதேச நாடுகள் உயிர் காக்கும் உதவிகளை சோமாலியாவிற்கு வழங்மாறு சேவ் தி சில்ட்ரன் அமைப்பு கோரியுள்ளது. சேவ் தி சில்ரன் அமைப்பின் சோமாலிய நாட்டின் இயக்கு நரான ஹசன் நூர் சாதி இதுகுறித்து கூறும்போது, "உணவுப் பஞ்சமும், ஊட்டச்சத்தற்ற குழந்தைகளின் நிலையும் பெரும் கவலையளிக்கிறது. சர்வதேச சமூகம் சோமாலியாவிற்கு உயிர்காக்கும் உதவிகளை வழங்க வேண்டும். இல்லையென்றால் 2011-இல் 2,50,000 மக்களை இழந்ததைப் போலவே, இம்முறையும் நிகழும் அபாயம் இருக்கிறது" என்று தெரிவித்துள்ளார்.


ஐ.எஸ் பயங்கரவாதிகள்  தோற்கடிக்கப்படுவார்கள்

வாஷிங்டன்,

அடுத்த ஒரு வார காலத்துக்குள் ஈராக், சிரியாவில் ஐ.எஸ். பயங்கரவாதிகளின் கட்டுப்பாட்டுக்குள் இருக்கும் பகுதிகள் முழுமையாக விடுவிக்கப்படும். அவர்கள் முற்றிலும் தோற்கடிக்கப்படுவார்கள் என்று டிரம்ப் தெரிவித்துள்ளார்.

கடந்த டிசம்பர் மாதம் சிரியாவில் ஐ.எஸ் பயங்கரவாதிகள் முற்றிலும் அழிக்கப்பட்டுவிட்டனர் என்று கூறிய அமெரிக்க அதிபர் டிரம்ப், அங்கிருந்து தங்கள் நாட்டு படைகளை 30 நாட்களுக்குள் திரும்பப்பெற உள்ளதாகவும் அறிவித்தார். ஆனால், சில முக்கிய பாதுகாப்புத்துறை அதிகாரிகளின் பதவி விலகல், குடியரசு கட்சியினர் மற்றும் நட்பு நாடுகளின் எதிர்ப்பு ஆகியவற்றால் டிரம்ப் தனது முடிவை தாமதப்படுத்தினார்.

இந்த நிலையில் நேற்று வாஷிங்டனில் நடந்த ஒரு கூட்டத்தில் பேசிய டிரம்ப்,  ஐ.எஸ் பயங்கரவாதிகளின் இடம் பறிபோய்விட்டது. ஐ.எஸ். அமைப்பின் பீடம் தகர்க்கப்பட்டுவிட்டது. அடுத்த ஒரு வார காலத்துக்குள் ஈராக், சிரியாவில் ஐ.எஸ். பயங்கரவாதிகளின் கட்டுப்பாட்டுக்குள் இருக்கும் பகுதிகள் முழு மையாக விடுவிக்கப்படும். அவர்கள் முற்றிலும் தோற்கடிக்கப்படுவார்கள் என்று தெரிவித்தார்.


அந்நியத் தொழிலாளர் தருவிப்பு விவகாரம். முகம்பாரா விண்ணப்பமுறை. தகுதி இருந்தால் அனுமதி.

கோலாலம்பூர்,

நாளுக்கொரு கொள்கை கடைப்பிடிக்கப்பட்டு வரும் அந்நியத் தொழிலாளர் தருவிப்பு விவகாரத்தில் விரைவில் ஒரு நிலையான தீர்வு கிடைக்கும் என்று எதிர்பார்க்கப்படுகிறது.அந்நியத் தொழிலாளர்களைத் தருவிப்பது மீதிலான அனைத்து கொள்கைகளையும் நிர்வாக முறைகளையும் ஒருங்கிணைப்ப தற்காக மேல் முறையீட்டு நீதிமன்றத்தின் ஓய்வுபெற்ற நீதிபதி டத்தோ ஸ்ரீ ஹிஷாமுடின் யூனுஸ் தலைமையில் அமைக்கப்பட்டுள்ள சுயேச்சைக் குழு இன்னும் இரண்டு வாரங்களில் அதன் நடவடிக்கைகளைத் தொடங்கும்.

Read More: Malaysia Nanban Tamil daily on 1.1.2018


சபாநாயகர் இருந்தாதானே தீர்மானம் கொண்டு வருவீங்க...

அதிமுக தனது ஆட்சியைக் காப்பாற்றிக்கொள்ள தினம்தினம் புதிய வியூகங்களை வகுத்து வருகிறது. சபாநாயகர் மீது கடந்த 1ம் தேதி திமுக தலைவர் ஸ்டாலின் நம்பிக்கையில்லா தீர்மானம் குறித்த மனுவை சட்டமன்ற செயலாளர் சீனிவாசனிடம் கொடுத்தார். இதுகுறித்து நேற்று பத்திரிகையாளர்கள் கேள்வி எழுப்பியபோது இன்னும் சட்டமன்றம் கூடுவதற்கான தேதி அறிவிக்கப்படவில்லை. சட்டமன்றம் கூடியவுடன் எங்களது நடவடிக்கைகளை பார்ப்பீர்கள், Wait and See எனக்கூறினார்.

இந்நிலையில் ஆட்சியை தக்கவைத்துக்கொள்ள அதிமுக ஒரு அதிரடி திட்டத்தை கையிலெடுத்துள்ளதாக தகவல்கள் வெளியாகியுள்ளன. அதன்படி, தற்போது சபாநாயகராக இருக்கும் தனபாலை ராஜினாமா செய்யவைத்து அந்த இடத்திற்கு வேறொருவரை கொண்டுவருவதுதான் அவர்களின் ப்ளான். அந்த இடத்திற்கு வேறொருவரை கொண்டுவருவதன்மூலம் நம்பிக்கையில்லா தீர்மானம் தள்ளுபடியாகிவிடும். இதன்மூலம் இன்னும் ஒரு ஆறு, ஏழு மாதத்திற்கு எந்தவிதமான பிரச்சனைகளும் இல்லாமல் ஆட்சி நடத்தலாம்.

தனிப்பெரும்பான்மை இருந்தும் ஏன் இந்த முடிவு என்ற கேள்விக்கும் அக்கட்சியின் முக்கிய நிர்வாகிகள் பதிலளித்துள்ளனர். 97 ஆக இருந்த திமுக கூட்டணியின் பலம்  இடைத்தேர்தலுக்கு பிறகு 110 ஆக உயர்ந்துள்ளது. அதிமுக கூட்டணியின் பலம் 123 ஆக குறைந்துவிட்டது. இருந்தாலும் இப்போதும் தனிப்பெரும்பான்மையில்தான் உள்ளோம். ஆனால் அதிமுக கூட்டணியில் அவரவர் சின்னத்தில் நின்று வெற்றிபெற்றவர்கள், தினகரன் ஆதரவு எம்.எல்.ஏ.க்கள், அதிமுக அதிருப்தி எம்.எல்.ஏ.க்கள், சபாநாயகர் தனபால் மீது அதிருப்தி எம்.எல்.ஏ.க்கள் என 25 பேர் உள்ளனர். இவர்கள் ஒருவேளை மாற்றி வாக்களித்துவிட்டால் சபாநாயகரை மாற்றவேண்டி வரும்.


எனது கைப்பைக்குள் இருந்த அடையாள  கார்டை பயன்படுத்தி அடகு தங்க நகை மீட்பு

(ப.சந்திரசேகர்)  ஈப்போ

திருடுபோன எனது கைப்பைக்குள் இருந்த அடையாள  கார்டை பயன்படுத்தி அடகு ரசீதைக் கொண்டு அடகு கடையிலிருந்த என் தங்க நகையை மீட்டிருப்பது குறித்து இந்திய மாது  பேரா  மசீச புகார் பிரிவிடம் முறையிட்டார்.  கடந்த டிச. 2  ஆம் தேதி சிலிபின் தேவாலயத்தின் முன் காரை நிறுத்தி விட்டு சென்ற  பிறகு திரும்ப காருக்கு வந்த போது காரின்  கண்ணாடி உடைந்திருந்ததை கண்டு அதிர்ச்சிக்குள்ளானதாக தேவமணி  (வயது 38)   கூறி னார். காரின்  இருக்கைக்கு அடியில் வைத்திருந்த கைப்பை கொள்ளையடிக்கப்பட்டது.

இச்சம்பவம் குறித்து அதே நாளில் போலீசில் புகார் செய்ததாக அவர்  கூறினார். கைப்பைக்குள் இருந்த என் அடையாள அட்டை, டிரைவிங் லைசென்ஸ், ரொக்கம் இவற்றோடு அடகு கடை ரசீதும் கொள்ளையிடப்பட்டது. எனது பாரம்பரிய தங்க வளையல் அடகு ரசீது காணாமல் போனதாக இது குறித்து புகார் செய்ய சம்பந்தப்பட்ட அடகு கடைக்கு  சென்ற  போது அடகு வைத்த  தங்கவளையல்  மீட்கப்பட்டு  விட்டதாக அடகு கடை நிர்வாகம் கூறிய போது அதிர்ச்சிக்குள்ளானேன்.

Read More: Malaysia Nanban News Paper on 19.12.2017


யூபிஎஸ்ஆர் தேர்வு வினாத் தாள் கசிந்த வழக்கு.

(துர்க்கா) சிரம்பான், யூபிஎஸ்ஆர் அறிவியல் பாட தேர்வு வினாத் தாட்கள் கசிந்த வழக்கில் குற்றஞ் சாட்டப்பட்ட தமிழ்ப்பள்ளி ஆசிரியர் எல்.சுப்பா ராவ் என்ற கமலநாதன் (வயது 36), எதிர்வாதம் செய்வதற்கு கால அவகாசம் தேவையென நேற்று இங்குள்ள செஷன்ஸ் நீதிமன்றத் தில் கேட்டுக் கொண்டார். காலை 8.40 மணி யளவில் சிரம்பான் 2, செஷன்ஸ் நீதிமன்றத்தில் விசாரணைக்கு எடுத்துக் கொள்ளப்பட்ட இந்த வழக்கில் ஆசிரியர் சுப்பாராவ் எதிர்வாதம் செய்வதற்கு ஆகஸ்டு 8, 14 ஆகிய இரு தினங்கள் நீதிபதி ரமேஷ் கோபாலன் குறிப் பிட்டார். கடந்த மே மாதம் 25ஆம் தேதி புத்ரா ஜெயா மேல் முறையீட்டு நீதிமன்றத்தில் 3 நீதிபதிகளின் முன்னிலையில் நடைபெற்ற இந்த வழக்கில் 2 நீதிபதிகள் குற்றஞ்சாட்டப்பட்ட ஆசிரியர் சுப்பாராவ் எதிர்வாதம் செய்யுமாறு உத்தரவிட்டதைத் தொடர்ந்து இந்த வழக்கு மீண்டும் விசாரணை க்கு எடுத்துக் கொள்ளப்பட்டது. குற்றஞ்சாட்டப்பட்ட ஆசிரியர் சுப்பாராவ் எதிர்வாதம் செய்வதற்கு சாட்சிகள் அழைக்க வேண்டியிருப்பதால் போதுமான கால அவகாசம் தேவையென வழக்கறி ஞர் குலசேகரன் நீதிமன்றத்தில வலியுறுத்தியதை தொடர்ந்து வழக்கு ஒத்தி வைக்கப்படுவதாக நீதிபதி தெரிவித்தார்.செஷன்ஸ் நீதிமன்ற வழக் கில் அரசு தரப்பில் போதுமான ஆதாரங்கள் நிரூபிக்கப்படாததால் ஆசிரியர் எல்.சுப்பாராவ் விடுதலை செய்யப்பட்டதை எதிர்த்து அரசு தரப்பு மேல் முறை யீடு செய்தது. இவ்வழக்கு அப்பீல் நீதிமன்றத்தில் மேல் முறையீடு செய்யப்பட்டது. இதனிடையே, கடந்த 2014ஆம் ஆண்டு செப்டம்பர் மாதம் 8ஆம் தேதி முதல் 16ஆம் தேதிக்குள் நீலாய், பத்தாங் பெனார் தமிழ்ப்பள்ளி ஆசிரியர் எல். சுப்பாராவ் அரசாங்க ரகசிய ஆவண சட்டவிதி 8(1)சி-இன் கீழ் 5 குற்றச்சாட்டை எதிர்நோக்கியிருந்தார். இவர் சார்பாக வழக்கறிஞர் குலசேகரன் ஆஜரா கியுள்ளார்.


நடிகர் ஜெயசூர்யா ஆக்கிரமித்த இடத்தை இடித்து தள்ள நீதிமன்றம் உத்தரவு

நடிகர் ஜெயசூர்யா, ஏரியை ஆக்கிரமித்து தனது வீட்டின் ஒரு பகுதியை கட்டியுள்ளதற்கு எதிரான வழக்கில் நீதிபதி உத்தரவின் பேரில் கொச்சி மாநகராட்சி ஊழியர்கள் படகு துறை ஆக்கிரமிப்பை இடித்து அப்புறப்படுத்தினார்கள். பிரபல மலையாள நடிகர் ஜெயசூர்யா, கொச்சியில் உள்ள சிலவனூர் ஏரி அருகில் 3 ஆயிரம் சதுர அடி பரப்பளவில் பங்களா வீடு கட்டி வசிக்கிறார்.

வீட்டின் ஓரத்தில் ஏரியை ஆக்கிரமித்து காம்பவுண்ட் சுவரும் தனது படகை நிறுத்த வசதியாக படகு துறையும் கட்டி இருப்பதாக அவர் மீது புகார்கள் கிளம்பின. இதுகுறித்து சமூக ஆர்வலர் கிரீஷ்பாபு என்பவர் போலீசிலும் கொச்சி மாநகராட்சி அலுவலகத்திலும் புகார் அளித்தார். மாநகராட்சி அதிகாரிகள் ஜெயசூர்யா வீட்டை நேரில் ஆய்வு செய்து ஏரியை ஆக்கிரமிப்பு செய்துள்ளது உண்மை என்று கண்டறிந்தனர். ஆக்கிரமிப்பை அகற்றும்படி அவருக்கு நோட்டீசும் அனுப்பினார்கள். ஜெயசூர்யா அதை கண்டுகொள்ளவில்லை. வழக்கை விசாரித்த நீதிபதி, நடிகர் ஜெயசூர்யா ஏரியை ஆக்கிரமித்துள்ள பகுதியை இடித்து தள்ளுமாறு உத்தரவிட்டார். இதைத்தொடர்ந்து கொச்சி மாநகராட்சி ஊழியர்கள் கடப்பாரையுடன் சென்று படகு துறை ஆக்கிரமிப்பை இடித்து அப்புறப்படுத்தினார்கள்.


ஜி.எஸ்.டி-யை கேலி செய்த குவான் எங்கிடம் விசாரணை.

ஜார்ஜ்டவுன்,

இலவச டியூஷன் வகுப்பை தொடக்கி வைத்த ஒரு நிகழ்வில் ஜி.எஸ்.டி-யை (பொருள் சேவை வரி) கிண்டலடித்து பாடல் பாடிய பினாங்கு முதலமைச்சர் லிம் குவான் எங்கை போலீசார் நேற்று விசாரித்தனர். பகல் 2.15 மணிக்கு இரு போலீஸ் அதிகாரிகள் கொம்தாரில் உள்ள குவான் எங் அலுவலகத் திற்கு வந்தடைந்தனர். லிம் தன் வழக்கறிஞர் ஆர்.எஸ். என். ராயருடன் காத்தி ருந்த அறைக்குள் நுழைந்தனர்.

Read More: Malaysia nanban Tamil Daily on 2.4.2018


கர்நாடகாவில் மதசார்பற்ற அரசை அமைக்க வேண்டும் என்பதற்கே முக்கியத்துவம் - டிகே சிவகுமார்

பெங்களூரு,

சட்டசபை தேர்தலில் கர்நாடகத்தில் எந்த கட்சிக்கும் தனி பெரும்பான்மை கிடைக்காததால், கர்நாடகத்தில் தொங்கு சட்டசபை அமைந்துள்ளது.

தோல்வியை நோக்கி சென்ற நிலையில் கர்நாடக தேர்தல் முடிவுகள் முழுமையாக வெளியாவதற்கு முன்பே, கர்நாடகத்தில் புதிய ஆட்சி அமைக்க ஜனதா தளம்(எஸ்) கட்சிக்கு ஆதரவு அளிப்பதாக காங்கிரஸ் அவசர அவசரமாக அறிவித்தது. கர்நாடகத்தில் பா.ஜனதா ஆட்சி அமைவதை தடுக்க வேண்டும் என்ற நோக்கத்தில் அதிக தொகுதிகளில் வெற்றி பெற்று இருந்தாலும், முதல்–மந்திரி பதவியை ஜனதா தளம்(எஸ்) கட்சிக்கு காங்கிரஸ் விட்டுக்கொடுக்க முன்வந்துள்ளது.

அதேநேரத்தில் அதிக தொகுதிகளில் வெற்றி பெற்றுள்ள பா.ஜனதாவும் ஆட்சி அமைக்கும் முயற்சியில் தீவிரமாக இறங்கி உள்ளது. இருதரப்பும் ஆளுநரை சந்தித்து ஆட்சி அமைக்க கோரிக்கை விடுத்து உள்ளது. இவ்விவகாரத்தில் ஆளுநர்தான் இறுதிமுடிவு எடுக்கவேண்டும் என்ற நிலை உள்ளது. இதற்கிடையே பா.ஜனதா குதிரை பேரத்தில் ஈடுபடுவதாக காங்கிரசும், மதசார்பற்ற ஜனதா தளமும் குற்றம் சாட்டி வருகிறது. பெங்களூருவில் இன்று பாரதீய ஜனதா, காங்கிரஸ் மற்றும் மதசார்பற்ற ஜனதா தளம் கட்சிகள் சார்பில் எம்.எல்.ஏ.க்கள் கூட்டம் நடைபெற்றது. கூட்டத்தில் எம்.எல்.ஏ.க்கள் சிலர் கலந்துக்கொள்ளவில்லை, அவர்கள் மாயமானார்கள் என்பது மறுக்கப்பட்டு உள்ளது.

இதற்கிடையே காங்கிரஸ் கட்சியை சேர்ந்த டிகே சிவகுமாருக்கு துணை முதல்-மந்திரி பதவி கேட்கப்படுவதாக வும் தகவல்கள் வெளியாகியது.

இதுதொடர்பாக பெங்களூருவில் செய்தியாளர்களிடம் பேசிய சிவகுமாரிடம் செய்தியாளர்கள் கேள்வியை எழுப்பினார்கள். சிவகுமார் பேசுகையில், “நான் துணை முதல்-மந்திரி ஆக வேண்டும் என்பது தொடர்பாக வெளியான செய்திகள் தொடர்பாக எந்தஒரு கேள்வியும் கிடையாது. எங்களுடைய முக்கியத்துவம் எல்லாம் மாநிலத்தில் மதசார்பற்ற அரசு அமைய வேண்டும் என்பதே. எங்களுடைய 78 எம்.எல்.ஏ.க்களும் எங்களுடனே உள்ளார்கள்,” என்றார். டிகே சிவகுமார் கடந்த ஆண்டு குஜராத்தில் மாநிலங்களவை தேர்தல் நடைபெற்றபோது, பாஜகவிடம் இருந்து குஜராத் காங்கிரஸ் எம்எல்ஏக்களை பாதுகாப்பதில் முக்கிய பங்கு வகித்தார். இதனையடுத்து அவருடைய வீடுகளில் வருமான வரித்துறை திடீர் சோதனையை மேற்கொண்டது, சொகுசு விடுதி, பெங்களூரு, டெல்லி உள்ளிட்ட இடங்களில் சோதனை மேற்கொண்டது குறிப்பிடத்தக்கது.


என் புருஷனைக் கொன்னுடு.. சந்தோஷமா இருக்கலாம்.. சொன்னார் காதலி..

விழுப்புரம் : மேற்கு வங்காளத்தில் இருந்து தொழில் தொடங்குவதற்காக விழுப்புரம் வந்த தொழிலதிபர் விவேக் பிரசாத் சில தினங்களுக்கு முன்பு சடல மாக கண்டெடுக்கப்பட்டார். கள்ளக்காதல் விவகாரம்தான் இவரது மரணத்திற்கு காரணம் என்று தெரியவந்தது. தங்களின் சந்தோசத்திற்கு இடைஞ்சலாக இருந்ததாலேயே விவேக் பிரசாத்தை கொலை செய்ததாக போலீசில் வாக்குமூலம் கொடுத்துள்ளார் இந்த வழக்கில் கைது செய்யப்பட்ட பாபு. மேற்கு வங்கத்தைச் சேர்ந்த விவேக் பிரசாத்,40. தொழில் தொடங்க வேண்டும் என்ற ஆசையில் புதுச்சேரியை அடுத்த ரெட்டியார் பாளையத்தில் மனைவி ஜெயந்தி,35 குழந்தைகளுடன் குடியேறினார். விழுப்புரத்தின் பூத்துறை கிராமத்தில் தொழிற்சாலை அமைக்க ஏற்பாடுகளை செய்தார். இதற்கான ஏற்பாடுகளை புதுச்சேரியை சேர்ந்த பாபு என்ற ஷேக் முகமது என்பவர் கவனித்து வந்தார். சில தினங்களுக்கு முன்பு அவர் சடலமாக கண்டெடுக் கப்பட்டார். இதையடுத்து நடந்த போலீஸ் விசாரணையில் விவேக் மனைவி ஜெயந்தியும் ஷேக் முகமதுவும் கைது செய்யப்பட்டுள்ளனர். தொழிற்சாலை பணிகளை கவனிக்க பாபுவிடம் நம்பி ஒப்படைத்தார் விவேக். ஆனால் விவேக்கின் மனைவி ஜெயந்திக்கும் ஷேக் முகமதுவிற்கு இடையே கள்ளத் தொடர்பு ஏற் பட்டது. இது விவேக்குக்கு தெரிய வர கணவன் -மனைவிக்குள் பிரச்னை ஏற்பட்டது. இதுவே கொலை வரை சென்றுள்ளது. கொலை செய்தது ஏன் என்று போலீசில் வாக்குமூலம் அளித்துள்ளான் புதுச்சேரி வந்தபோது விவேக் பிரசாத்துடன் பழக்கம் ஏற்பட்டது. அவரது தொழிற்சாலை பணிகளை என்னிடம் கொடுத்தார். சில மாதங்களுக்கு முன்பு எனக்கும் அவரது மனைவிக்கும் தொடர்பு ஏற்பட்டது. விவேக் இல்லாத நேரம் தனியாக சந்தித்து வந்தோம். ஒருகட்டத்தில் இந்த விஷயம் விவேக்கிற்கு தெரிந்தது. அவரது மனைவி ஜெயந்தியை கண்டித்துள்ளார். இதை ஜெயந்தி என்னிடம் சொன்னார். இதனால் அவரை சந்திப்பதில் பிரச்சினை ஏற்பட்டது. விவேக் பிரசாத்தை கொன்றால்தான் சந்தோஷமாக இருக்க முடியும் என ஜெயந்தி சொன்னார். அதற்கு நானும் சம்மதித்து அதற்கான முயற்சியில் இறங் கினேன். அதற்காக நேரம் பார்த்து காத்திருந்தேன். மே1ஆம் தேதி விடுமுறை நாளன்று கட்டுமானப் பணி நடைபெறும் இடத்திற்கு விவேக் வந்தார். அங்கு நான் விவேக்கை கத்தியால் குத்தினேன். ரத்த வெள்ளத்தில் சாய்ந்த அவர் இறந்தார். உடலை ஒரு பிளாஸ்டிக் பையில் போட்டு கட்டி, கழிவறை தொட்டியில் போட்டு மறைத்தேன். விவேக் தற்கொலை செய்து கொண்டார் என போலீசை நம்ப வைக்க அவரது மோட்டார் சைக்கிளை வம்பாகீரப்பாளையம் கடற்கரை பகுதியில் விட்டு விட்டு, ஹெல்மெட்டை கடலில் வீசினேன். போலீசார் தீவிரம் காட்டியதால் தலைமறைவானேன், விடாமல் விரட்டிய போலீஸ் சுல்தான்பேட்டை பகு தியில் பதுங்கி இருந்த என்னை அமுக்கி விட்டனர் என்று கூறியுள்ளார். அழகான கணவர், குழந்தைகள் வசதியான வாழ்க்கை அமைந்தும் முறை தவறிய உறவினால் கணவரை கொலை செய்யும் அளவிற்கு துணிந்துள்ளார் ஜெயந்தி. இப்போது கள்ளக்காதலனுடன் சிறைக்கு சென்றுள்ளார். தந்தையையும் இழந்து, தாயும் இல்லாமல் குழந்தைகள்தான் இப்போது அநாதைகளாக நிற்கின்றனர்.


புதுமுகங்கள் நடிக்கும் செயல்

சி.ஆர்.கிரியேசன்ஸ் நிர்மலா ராஜன் வழங்கும் திவ்யா ஷேத்ரா பிலிம்ஸ் தயாரிக்கும் முதல் படம் செயல். ராஜன் தேஜேஸ்வர் கதாநாயகனாக நடிக்கிறார். கதாநாயகியாக தருஷி என்ற புதுமுகம் நடிக்கிறார். மற்றும் ரேணுகா, முனீஸ்காந்த், சூப்பர்குட் சுப்பிரமணியம், வினோதினி, தீப்பெட்டி கணேசன், ஆடுகளம் ஜெயபாலன், தீனா ஆகியோர் நடிக்கிறார்கள்.

வில்லனாக சமக் சந்திரா அறிமுகமாகிறார்.கதை திரைக்கதை வசனம் இயக்கம் ரவி அப்புலு. இவர் விஜய் நடித்த ஷாஜகான் படத்தை இயக்கியவர். 15 வருடங்களுக்கு பிறகு இவர் இயக்கும் படம் இது. படம் பற்றி இயக்குனர் கூறியதாவது. வட சென்னையில் தங்கசாலை மார்கெட்டை தன் வசம் வைத்துக் கொண்டிருக்கும் தண்டபாணியை, அங்கு மளிகை சாமான் வாங்க வந்த ஹீரோ எதிர் பாராத விதமாக அடிக்க நேரிடுகிறது.

இதனால் மார்கெட்டில் ரவுடி தண்டபாணியின் மீது மக்கள் வைத்திருந்த பயம் போய்விடுகிறது இதனால் அவன் மார்கெட்டை இழக்க நேரிடுகிறது.  மீண்டும் அந்த மார்கெட்டை பிடிக்க வேண்டும் என்றால், ஹீரோவை அதே மார்கெட்டில் வைத்து பொதுமக்கள் பார்க்கும் படி அடிக்க வேண்டும். ஹீரோவை மார்கெட்டில் வைத்து அடித்தால் மட்டுமே ரவுடி தண்டபாணியின் கைக்கு மார்கெட் கிடைக்கும்.

இந்த சூழலில் ரவுடி ஹீரோவை அடித்தானா? அல்லது ரவுடியை ஹீரோ அடித்தானா மார்கெட் யார் வசம் சென்றது என்பதை அதிரடி கலந்த நகைச்சுவை யுடன் புதிய கோணத்தில் சொல்லப்பட்டிருக்கிறது. இதில் ஹீரோ செய்த ஒரு நல்ல செயல் அடுத்தவர்களையும் செய்ய தூண்டுகிற செயலாக இருக்கும். இதில் கதாநாயகியாக நடித்திருக்கும் தருஷி ஹீரோ தன்னிடம் காதலை சொல்ல வரும் போதெல்லாம் அவர் செய்யக்கூடிய  விஷயங்கள் அனை வரையும் கவரும்.

இதில் ரவுடிகளுக்கு குருவாக ஆடுகளம் ஜெயபாலன் மற்றும் ஓய்வு பெற்ற ரவுடிகளாக முன்டாசுப்பட்டி ராமதாஸும், சூப்பர்குட் சுப்ரமணியம் நடித்துள்ள னர்.


வயது குறைந்தவர்களை  கற்பழித்தால் அவர்களையே மணம் புரியலாம்!

வயது குறைந்தவர்களை பாலியல் பலாத்காரம் புரிவோர், அப்படி தங்களால் பாதிக்கப்பட்டவர்களை திருமணம் புரிந்து கொள்வது சிறந்த செயலாகும் என பரிந்துரைத்த ஓர் அம்னோ நாடாளுமன்ற உறுப்பினருக்கு எதிராக கண்டனம் வலுத்து வருகிறது. அந்நபருக்கு எதிராக கண்டனம் தெரிவிப்பதில் எதிர்க் கட்சி நாடாளுமன்ற உறுப்பினர்களும் சேர்ந்து கொண்டுள்ளனர். சாதாரண பெற்றோர் எவரும் தங்களின் மகளை பாலியல் பலாத்காரம் புரிந்தவனுக்கே திருமணம் செய்து வைக்க மாட்டார்கள் என்று பாஸ் தலைமைச் செயலாளர் தகியுடின் ஹசான் கூறினார். தங்கள் மகளின் வாழ்க்கையை சூறையாடிய ஒருவனை தங்கள் குடும்பத்தில் ஒருவனாக ஏற்றுக் கொள்ள பெற்றோர்களால் இயலாது என்பதே உண்மை நிலை என்று கோத்தாபாரு நாடாளுமன்ற உறுப்பினருமான அவர் குறிப்பிட்டார். எனினும், இம்மாதிரியான ஒரு திட்டத்திற்கு பெற்றோர் ஒப்புக் கொண்டால் மற்றவர்கள் சொல்வதற்கு ஏதுமில்லை என்று அவர் மேலும் கூறினார். ஆனால், அது என் மகளாக இருந்தால், நான் அதற்கு அனுமதிக்க மாட்டேன் என்று அவர் மக்களவைக்கு வெளியே செய்தியாளர்களிடம் கூறினார். வயது குறைந்த பெண் தன்னை பாலியல் பலாத்காரம் புரிந்தவனையே மணம் புரிந்து கொள்வதில் தவறேதும் இல்லையென தாசேக் குளுகோர் அம்னோ நாடா ளுமன்ற உறுப்பினர் ஷாவுடின் யஹ்யா செவ்வாய்க்கிழமை இரவு மக்களவையில் கூறியிருந்தார். கற்பழிக்கப்பட்ட பெண்ணுக்கும் கற்பழித்தவனுக்கும் திருமணமாகிவிட்டால் அது சமூகப் பிரச்சினைகளுக்கு ஒரு சாத்தியமான தீர்வாக அமையும் என்று அந்த நாடாளுமன்ற உறுப்பினர் மக்களவையில் தெரிவித்து இருந்தார். கற்பழிப்பு ஒரு கிரிமினல் குற்றம் என்று கூறிய அந்த அம்னோ நாடாளுமன்ற உறுப்பினர் கற்பழிக்கப்பட்டவரை கற்பழித்தவர் திருமணம் செய்துகொள்வதைச் சட்டம் தடுக்கவில்லை என்றார். திருமணம் கற்பழிப்பு குற்றவாளியை நாளடைவில் திருந்தி நல்லவனாக வகைசெய்யும். கற்பழிக்கப்பட்ட பெண்ணுக்கு ஒரு கணவன் கிடைத்தது பாக் கியமாகும் என்றார் அவர். திருமணம் அந்த மனிதனை ஒரு வேறொரு நல்வழிக்கு இட்டுச்செல்லும். கற்பழிக்கப்பட்ட அந்த மனைவி நிச்சயமற்ற எதிர் காலத்தை எதிர்கொள்ள வேண்டியதில்லை என்றும் அவர் கூறினார். எப்படியோ அந்தப் பெண்ணுக்கு ஒரு கணவன் கிடைத்தான் சமூகப் பிரச்சினைகளுக்கு இது ஒரு தீர்வு என்று அந்த தேசிய முன்னணி நாடாளுமன்ற உறுப்பினர் திருவாய்மலர்ந்தார். எனினும் அந்த அம்னோ நாடாளுமன்ற உறுப்பினர் முன்வைத்த பரிந்துரை முட்டாள்தனமானது என்று எதிர்க்கட்சி நாடா ளுமன்ற உறுப்பினர்கள் தெரிவித்தனர். இப்படியொரு சிந்தனை இவருக்கு எப்படி வந்தது என்று அவர்கள் கேள்வி எழுப்பினர்.


3 வாகனங்கள் மோதி சிதறின.

நேற்று காலை சுல்தான் இஸ்மாயில் மருத்துவமனைக்கு அருகில் மூன்று வாகனங்கள் சம்பந்தப்பட்ட விபத் தில் இருவர் காயம் அடைந்த வேளையில் ஒரு வாகனம் தீப்பற்றியது. அந்த விபத்து குறித்து காலை 11.03 மணிக்கு தகவல் பெற்றதாக தெரிவித்த தீயணைப்பு, மீட்புத் துறையின் நட வடிக்கை அதிகாரி ஷாருல் நிசாம் பின் இஸ்னின் தெப்ராவ், ஜொகூர் ஜெயா தீயணைப்பு நிலை யங்களிலிருந்து 13 வீரர்கள் சம்பவ இடத்திற்கு விரைந்ததோடு மைவி வாகனத்தில் பற்றிய தீயை அணைத்து கட்டுக்குள் கொண்டு வந்ததாகவும் தெரிவித்தார். அவ்விபத்தில் மைவி வாகனம் இந்தியருக்கு சொந்தமான அல்சா வாகனம், டொயோட்டா எஸ்டிமா வாகனம் ஆகியவை சம்பந்தப்பட்டிருந்ததாக தெரிவித்த அவர் மைவி வாகனத்தின் ஓட்டுநர் சோங் சீ வீ யின் மனைவி டொயோட்டா எஸ்டிமா வாகனத்தின் ஓட்டுநர் ஹு செங் பாங் ஆகியோர் காயங்களுடன் மருத்துவமனைக்கு கொண்டு செல்லப்பட்டதாகவும் தெரிவித்தார். மற்ற இருவர் காயங்களின்றி தப்பினர்.


2 வயது குழந்தை மரணம்! தந்தையின் வாகனமே மோதிய துயரம்!

பெல்டா ஜெங்கா எனுமிடத்தில் தன்னுடைய டொயோட்டோ ஹைலக்ஸ் வாகனத்தை பின்னோக்கிச் செலுத்திய போது 2 வயதுடைய சொந்த மகளின் மீதே மோதினார் அஸிசி ரம்லி (வயது 47) என்ற அந்தத் தந்தை. இதனால், படுகாயமடைந்த பின்னர் அக்குழந்தை மரணமடைந்தது. தன்னுடைய மளிகைக் கடையிலிருந்து அவர் திடீரென வெளியே போக வேண்டியிருந்ததால் வீட்டின் பின்புறம் நிறுத்திப்பட்டிருந்த வாகனத் தில் அமர்ந்து அதனை பின்னோக்கி செலுத்தி யதாக அவர் சொன்னார். ஆனால், அதற்கு முன் பாகவே அவரின் 2 வயது மகள் நூர் ஐரினா இலா ஹனி வீட்டை விட்டு வெளியேறி வாகனத்தின் பின்புறம் நின்றிருந்ததைத் தாம் அறியவில்லை என்று அவர் வேதனையுடன் சொன்னார். வாகனத்தினால் மோதப்பட்ட நிலையில் இரத்த வெள்ளத்தில் கிடந்த மகளைத் தூக்கிக் கொண்டு அவர் மருத்துவமனைக்கு விரைந்தார். ஆனால், அதற்குள் அந்தக் குழந்தை இறந்து விட் டதாக மருத்துவர்கள் தெரிவித்ததால் அதிர்ந்து போனார்.


செயற்கைக்கோளுக்கு மாற்று சோலார் ட்ரோன்!

ஐரோப்பிய விமான நிறுவனமான ஏர்பஸ் புதிய கண்டுபிடிப்புகளுக்கு சளைக்காத ஒன்று. அண்மையில் 3டி பிரின்டிங் முறையில் எலெக்ட்ரிக் பைக் ஒன்றையும், சிறிய வகை விமானம் ஒன்றையும் உருவாக்கி சாதனை செய்தது. தற்போது ‘ஸெஃபைர் டி’ (Zephyr T) எனும் சூரிய சக்தியில் இயங்கும் ட்ரோன் விமானம் ஒன்றை வெற்றிகரமாக இயக்கி அறிவியல் வரலாற்றில் தனது பெயரை அழுத்தமாகப் பதிவு செய்துள்ளது. ஏர்பஸ் நிறுவனத்தின் சோலார் ட்ரோன்கள் தற்போது விண்வெளியில் செயற்கைக்கோள்கள் செய்யும் அனைத்து பணிகளையும் செய்யும். குறிப்பிடத்தக்க விஷயம், ‘மிகக் குறைவான செலவில் செய்யும்’ என்பதுதான். இதனை இந்த நிறுவனத்தினர் ‘போலி செயற்கைக்கோள்கள்’ என்று அழைக்கின்றனர். இதனை செயற்கைக்கோள்களைக் காட்டிலும் அதிக காலம் செயல்பட வைக்க முடியும். தொழில்நுட்ப மேம்பாடு, பேட்டரி உள்பட சில சிக்கல்களுக்கு இதனைத் திரும்ப பூமிக்கு வரவழைத்து, பழுது பார்த்து, மீண்டும் அனுப்பவும் முடியும் என்பது கூடுதல் பிளஸ் பாயின்ட்டுகளாக உள்ளன. 2008ம் ஆண்டே ஏர்பஸ் நிறுவனம் இதற்கான ஆராய்ச்சிகளைத் தொடங்கி விட்டது. 2010ம் ஆண்டு ‘ஸெஃபைர் 7’ எனும் ட்ரோனை 14 நாட்கள் இடைநிறுத்தாமல் எரிபொருள் நிரப்பாமல் வானில் சுற்றிவரச் செய்தது உலக சாதனையாக பதிவாகியுள்ளது. இந்த ட்ரோன்களை ராணுவ கண்காணிப்பு, அவசரகால தொலைத்தொடர்பு, அதிவேக இணையம் உள்ளிட்ட பணிகளுக்கும் பயன்படுத்திக்கொள்ள முடியும். விண்வெளியில் காலாவதியான செயற்கைக்கோள் கழிவுகள் தொடர்ந்து அதிகரித்து வட்டப்பாதையில் சுற்றி வரும் நிலையில் இதுபோன்ற புதிய முயற்சிகள் அந்த ஆபத்தை பெருமளவு குறைக்கும்.


அவசியம் ஏற்பட்டால் டாக்டர் மகாதீரை ஆதரிப்போம்.

செமினி,

நாடாளுமன்றத்தில் நம்பிக்கையில்லா வாக்கெடுப்பு நடத்தப்பட்டால் பிரதமர் துன் டாக்டர் மகாதீர் முகமட்டை ஆதரிக்கும் சாத்தியத்தை அம்னோ நிராகரிக்கவில்லை என்று துணைத் தலைவர் டத்தோஸ்ரீ முகமட் ஹசான் கூறினார். நாடு மற்றும் மக்களின் நலனுக்காக கொண்டு வரப்படும் எந்தவோர் அரசாங்க கொள்கையையும் அம்னோ ஆதரிக்கும் என்றும் முகமட் கூறினார்.

Read More: Malaysia Nanban Tamil Daily on 6.3.2019


தேசிய ஜூனியர் ஸ்குவாஷ் போட்டி

தேசிய ஜூனியர் ஸ்குவாஷ் போட்டியில் ஹமேசன்ராஜ், யாஷ்மிதா ஆகியோர் சாம்பியன் பட்டத்தை தட்டிச் சென்றனர். சிஐஎம்பி அறவாரியத்தின் 12ஆவது ரைசிங் ஸ்டார் தேசிய ஜூனியர் ஸ்குவாஷ் போட்டி ஜாலான் டூத்தா ஸ்குவாஷ் அரங்கில் அண்மையில் நடைபெற்றது. நாடு தழுவிய நிலையில் இருந்து 250க்கும் மேற்ப்பட்ட போட்டியாளர்கள் இப்போட்டியில் கலந்து கொண்டு தங்களின் திறனை வெளிப் படுத்தினர். இப்போட்டியின் ஆண்களுக்கான 13 வயதுக்கும் கீழ்ப்பட்டவர்களுக்கான இறுதியாட்டத்தில் சிரம்பானை சேர்ந்த ஹமேசன்ராஜ், சரவாக்கைச் சேர்ந்த ஹி ஜியா ரோங்கை சந்தித்து விளையாடினர். இதில் அபார ஆட்டத்தை வெளிப்படுத்திய ஹமேசன்ராஜ் 11-4, 11-7, 11-4 என்ற செட் கணக்கில் வெற்றிப் பெற்றார். இவ்வாட்டத்தை 27 நிமிடங்களில் முடித்து இவர் சாம்பியன் பட்டத்தை தட்டிச் சென்றார்.பெண்களுக்கான பிரிவில் சிரம்பானைச் சேர்ந்த யாஷ்மிதா, நூர் மைசாராவை சந்தித்து விளை யாடினார். 45 நிமிடங்களுக்கு நடைபெற்ற இவ்வாட்டத்தில் 7-11, 11-7, 11-8, 8-11, 11-7 என்ற செட் கணக்கில் வெற்றி பெற்ற யாஷ்மிதா சாம்பியன் பட்டத்தை வாகை சூடினார்.சிரம்பான் மாட்ரிக்ஸ் குளோபல் பள்ளியில் கல்வி பயிலும் ஹமேசன்ராஜ், யாஷ்மிதா ஆகிய இருவரும் முதல் முறையாக தேசிய அளவிலான போட்டியில் சாம்பியன் பட்டத்தை வென்றுள்ளனர் என்பது இங்கு குறிப்பிடத்தக்கது. பயிற்சியாளர்கள் வழங்கிய கடுமையான பயிற்சிகள், பெற்றோர்களின் மகத்தான ஆதரவுதான் இப்போட்டியில் எங்களால் சாம்பியன் பட்டம் வெல்ல முடிந்தது என்று அவ்விரு போட்டியாளர்களும் செய்தியாளர்களிடம் கூறியுள்ளனர். இப்போட்டியில் வெற்றி பெற்ற போட்டியாளர்களுக்கு சிஐஎம்பி குழுமத்தைச் சேர்ந்த அப்துல் ரஷிட் அப்துல் ரஹ்மான், மலேசிய ஸ்குவாஷ் சங்கத்தின் இயக்குநர் மேஜர் எஸ். மணியம், உதவித் தலைவர் நிக் ரஸ்மான், இளையோர் மேம்பாட்டு பிரிவின் தலைவர் ஆன்ட்ரூ முத்து ஆகியோர் பரிசுகளை எடுத்து வழங்கி சிறப்பித்தனர்.


வருங்கால முதலமைச்சர் விஜய்க்கு வாழ்த்து! - எஸ்.வி.சேகர்

தமிழ் சினிமாவில் தனக்கென பெரும் ரசிகர் பட்டாளத்தை வைத்திருக்கும் விஜய், இன்று தனது 43-வது பிறந்தநாளைக் கொண்டாடுகிறார். விஜய்யின் 61-வது படமான 'மெர்சல்' படத்தின் ஃபர்ஸ்ட் லுக் போஸ்டரும் நேற்று வெளியானது. இதில், விஜய்யின் பெயரை 'தளபதி விஜய்' எனக் குறிப் பிட்டுள்ளனர். 'இளைய தளபதி விஜய்யிலிருந்து' 'தளபதி விஜய்க்கு' மாற, இதை விஜய்யின் அரசியல் பிரவேசத்துக்கான குறியீடாகவே பார்க்கின்றனர். விஜய்யின் பிறந்தநாளுக்கு ரசிகர்கள் மட்டுமன்றி, பிரபலங்கள் பலரும் வாழ்த்துச் சொல்லிவருகின்றனர். தற்போது, நடிகரும் பா.ஜ.க பிரமுகருமான எஸ்.வி.சேகர், ''கடின உழைப்பின்மூலம் படிப்படியாக முன்னுக்கு வந்த ஒரு நடிகர் என்றால் அது விஜய். இன்று அவரது பிறந்தநாள், அவருக்கு என் மனமார்ந்த வாழ்த்துகளையும் என் ஆசீர்வாதங்களையும் தெரிவித்துக்கொள்கிறேன். விஜய் அரசியலுக்கு வர வேண்டும் என்று அவரின் ரசிகர்கள் கேட்டுக்கொண்டிருக்கிறார்கள். நல்லவர்கள் அரசியலுக்கு வரணும், நேர்மையான ஆட்கள் வரணும், மக்களுடைய கஷ்டங்களைத் தெரிஞ்சவங்க வந்தால் போதும். விஜய்யும் அரசியலுக்கு வரக்கூடிய சூழல் இருக்கிறது. அதை, எப்போது என்பதை விஜய்தான் முடிவுசெய்ய வேண்டும். நல்லவர்கள் யார் வந்தாலும் என் ஆதரவு உண்டு. என்னைப் பொறுத்தவரை, நாடு நல்லா இருக்க, நல்லவங்க வந்தாலே போதும். வருங்கால முத லமைச்சர் விஜய்க்கு என் வாழ்த்துகளை நான் இப்போதே தெரிவித்துக்கொள்கிறேன்'' என்று தனியார் இணையதளம் ஒன்றுக்குப் பேட்டியளித்துள்ளார்.


பெண்ணின் துயரத்தைக் கேள்விப்பட்டு இருசக்கர ஆம்புலன்ஸ் வடிவமைத்த இளைஞர்!

ஹைதராபாத்தில், மெக்கானிக் ஒருவர் தன் சொந்த முயற்சியில் இருசக்கர ஆம்புலன்ஸ் ஒன்றை வடிவமைத்து, புதிய சாதனை படைத்துள்ளார். விபத்துகளால் ஏற்படும் உயிரிழப்பைத் தடுக்க, நெரிசலான சாலைகளில் விரைவாகச் செல்லக்கூடிய வாகனம் தேவைப்படும், குறைந்தபட்சத்தில் முத லுதவி அளிப்பதற்காவது மருந்துகளும், ஓரிரு நிபுணரும் தேவை. இதற்காகவே ஹைதராபாத்தைச் சேர்ந்த மோட்டார் மெக்கானிக் ‘கான்’ இருசக் கர ஆம்புலன்ஸ் ஒன்றை புதிதாக வடிவமைத்துள்ளார். விபத்துகளின்போது உதவும் ஆம்புலன்ஸ்கள் சாலை நெரிசலில் சிக்கி வீணாகும் நேரத்தைக் குறைத்து, விரைவாக முதலுதவியோ அல்லது மருத்துவ உதவியோ அல்லது பாதிக்கப்பட்டவரை மருத்துவமனையில் கொண்டு சேர்க்கவோ இந்த இருசக்கர ஆம்புலன்ஸ் பயன்படும். நகர்ப்புறங்களில் விபத் துகள் ஏற்பட்டால், குறுகலான சாலைகள், சாலை நெரிசல், பழுதான சாலைகள், இவைகளைக் கடந்துசெல்வதற்கு, ஒரு சராசரி ஆம்புலன்ஸுக்கு அதிக நேரமாகும். ஆனால் இருசக்கர வாகனங்கள், இந்தத் தடைகளை விரைந்து கடக்கும் என்பதால், இந்த இருசக்கர ஆம்புலன்ஸுக்கு வரவேற்பு இருக்கும் என எதிர்பார்க்கப்படுகிறது. தன் இருசக்கர ஆம்புலன்ஸ்குறித்து கான் கூறுகையில், ‘சில மாதங்களுக்கு முன்னர் ஒரு பெண்ணின் சடலத்தை அவரது கணவர் தன் தோளிலேயே தூக் கிச்சென்ற சம்பவம் குறித்து கேள்விப்பட்டேன். அந்தச் சம்பவம்தான் என்னை இருசக்கர ஆம்புலன்ஸ் வடிவமைக்கத் தூண்டியது. இந்த ஆம்புலன்ஸை வடிவமைக்க ரூ.1,10,000 செலவானது. வாகனத்தில் ஆக்ஸிஜன் சிலிண்டர், ஸ்ட்ரெச்சர், முதலுதவிப் பெட்டி ஆகிய வசதிகள் உள்ளன. இதுகுறித்து அரசிடம் பேச முடிவுசெய்துள்ளேன்’ என்று கூறினார்.


பெரம்பலுர், ஏப். 30- குடிபோதையில் கார் ஓட்டி விபத்தில் 9 பேரை கொன்ற ராணுவவீரருக்கு 18 ஆண்டுகள் சிறை தண்டனை விதித்து தீர்ப்பளித்தது.

     கடந்த 2018ம் ஆண்டு, மே.11 தேதியன்று, காஞ்சிபுரம் மாவட்டம், சின்ன காஞ்சிபுரத்தை சேர்ந்த மோகன்,36, என்பவர் தனது மனைவி லெட்சுமி,32, மகள்கள் பவித்ரா,14, நிவேதா,8, மகன் வரதராஜன்,5, மற்றும் உறவினர்கள் முரளி,55, மேகலா,19, நாரயணன்,40, பூபதி,23, ஆகிய 9 பேரும் ஒரு ஷவர்லெட் டவேரா வாடகை காரில் காஞ்சிபுரத்திலிருந்து கொடைக்கானல் நோக்கி சென்றுக் கொண்டிருந்தனர். கார், பெரம்பலு?ர் அருகே திருச்சி - சென்னை தேசிய நெடுஞ்சாலையில் நான்கு ரோடு பகுதியில் வந்தபோது, எதிர் திசையில் திருச்சியிலிருந்து கடலுர் மாவட்டம், பெண்ணாடம் நோக்கி சென்ற ஹீண்டா வெர்னா கார்

ஓட்டுநரின் கட்டுப்பாட்டை இழந்து சென்டர் மீடியனில் மோதி பறந்து சென்று எதிரே சென்ற ஷவர்லெட் டவேரா காரில் மோதி விபத்துக்குள்ளானது. இந்த விபத்தில் ஷவர் லெட் டவேரா காரில் பயணித்த ஒரே குடும்பத்தை சேர்ந்த 2 குழந்தைகள், மூன்று பெண்கள் உட்பட 9 பேர் தலை நசுங்கி சம்பவ இடத்திலேயே பரிதாபமாக உயிரிழந்தனர்.

இதுகுறித்து, பெரம்பலுர் போலீசார் வழக்கு பதிந்தனர். வழக்கை விசாரித்த நீதிபதி பல்கீஸ் தீர்ப்பளித்தார். அதில், குடிபோதையில் காரை ஓட்டி வந்து விபத்து ஏற்படுத்தி 9 பேரை பலியாக்கிய முன்னாள் ராணுவீரர் சக்திசரவணனுக்கு, 18 ஆண்டுகள் சிறை தண்டனை, 47,500 ரூபா அபராதமும் விதித்தும் தீர்பளித்தார் பின்னர், சக்திசரவணனை போலீசார் சிறையில் அடைந்தனர்.


பெண் குழந்தைக்குத் தாயான பிறகு நியூசிலாந்து பிரதமருக்கு காதலருடன் நிச்சயதார்த்தம்

வெலிங்டன்,

பெண் குழந்தைக்கு தாயான பிறகு நியூசிலாந்து பிரதமர் ஜெசிந்தா, தனது நீண்டநாள் காதலருடன் திருமணத்துக்கு நிச்சயம் செய்துள்ளார். நியூசிலாந்து நாட்டில் தேசிய கட்சி மற்றும் தொழிலாளர் கட்சி ஆகிய இரு கட்சிகள் மாறி மாறி, ஆட்சியை பிடிப்பது வழக்கம். ஆனால் கடந்த 2017ஆம் ஆண்டு தொழிலாளர் கட்சியின் வாக்கு வங்கி வரலாறு காணாத அளவு சரிவடைந்தது.

இதனால் அக்கட்சியின் தலைவர் அன்டிரியு லிட்டில் அதே ஆண்டு மார்ச் மாதம் பதவி விலகினார். அதனை தொடர்ந்து, அக்கட்சியின் செல்வாக்கு மிக்கவரும் ஆக்லாந்தின் ஆல்பர்ட் மவுண்ட் தொகுதியின்  எம்.பி.யுமான ஜெசிந்தா பிரதமராக பதவி ஏற்றார். 37 வயதில் பிரதமரானது மூலம் மிக இளம் வயதில் நாட்டின் தலைவராக பொறுப்பேற்ற உலகின் முதல் பெண் என்ற பெருமையை அடைந்தார்.

பெண்ணியவாதியான ஜெசிந்தா பிரதமர் ஆவதற்கு முன்பு, தனியார் தொலைக்கட்சி தொகுப்பாளரான கிளார்க் கேபோர்டுடன் காதல் வயப்பட்டார்.அதன் பின்னர் திருமணம் செய்துகொள்ளாமலேயே இருவரும் தங்கள் வாழ்க்கையை தொடங்கினர். ஒரே வீட்டில் ஒன்றாக வசித்து வந்த இந்த ஜோடிக்கு காதல் பரிசாக கடந்த ஆண்டு ஜூன் மாதம் பெண் குழந்தை பிறந்தது.

இதன் மூலம் உலகிலேயே பதவியில் இருந்தபோது குழந்தை பெற்ற 2ஆவது பிரதமர் என்ற பெருமையை  ஜெசிந்தா பெற்றார். இவருக்கு முன்பு பாகி ஸ்தானில் பிரதமராக இருந்த பெனாஸிர் பூட்டோ, பதவியில் இருந்தபோது குழந்தை பெற்றெடுத்தது குறிப்பிடத்தக்கது.  இந்த நிலையில், ஜெசிந்தா மற்றும் கிளார்க் கேபோர்டு ஆகிய இருவரும் திருமணத்துக்கு நிச்சயம் செய்துகொண்டதாக அதிகாரப்பூர்வ தகவல் வெளியாகி உள்ளது.


புலிகளுக்கு எதிரான யுத்தம்: இலங்கைக்கு 80% பயிற்சி அளித்தது இந்தியாவே.

தமிழீழ விடுதலைப் புலிகளுக்கு எதிரான யுத்தத்தில் இலங்கை ராணுவத்துக்கு 80% பயிற்சி கொடுத்தது இந்தியா தான் என்று அந்நாட்டின் முன்னாள் பாதுகாப்பு செயலரும் மகிந்த ராஜபக்சேவின் சகோதரருமான கோத்தபாய ராஜபக்சே தெரிவித்துள்ளார். புலிகளுக்கு எதிரான போரில் சீனா, பாகிஸ்தான், உக்ரேன், ரஷ்யா மற்றும் இஸ்ரேல் ஆகிய நாடுகள் இலங் கைக்கு ஆயுதங்களை வழங்கின. அப்போது இந்தியாவோ இலங்கை ராணுவத்தினருக்கு மிக முக்கியமான பயிற் சிகளை வழங்கியது. பல ஆண்டுகளாக இந்தியாதான் இலங்கை ராணுவத்துக்கு 80% பயிற்சிகளை வழங்கியது. தமிழகத்தின் நெருக்கடியால் இந்தியாவில் இலங்கை ராணுவத்துக்கு ஆயுதங்களை வழங்க முடியவில்லை. இருப்பினும் எங்களது ராணுவ அதிகாரிகளுக்கு பயிற்சி அளித்தல் உள்ளிட்ட பல உதவிகளை செய்தது இந்தியா. சீனாவின் ஆயுதங்களைத்தான் நாங்கள் பிரதானமாக பயன்படுத்தினோம். சீனாவையே நாங்கள் ஆயுதங்களுக்காக சார்ந்திருந்தோம். இவ்வாறு கோத்தபாய ராஜபக்சே கூறியுள்ளார்.


நெகிழிப்பைக்கு 20 காசு தீர்ப்பு!

நெகிழிப்பைக்கு 20 காசு கட்டணம் விதிக்கும் நடைமுறையை இவ்வாண்டு முதல் அமல்படுத்தியிருக்கும் சிலாங்கூர் மாநில அரசாங்கம், அந்த 20 காசு கட்டண விதிப்பானது, வரும் 14 ஆவது பொதுத் தேர்தலை எதிர்கொள்வதற்கு எதிர்க்கட்சியினரின் தேர்தல் நிதி திரட்டும் யுக்தியாக இருக்கக்கூடும் என்று சந்தேகிக்கப்படுகிறது. கடைகளில் பொருட்கள் வாங்கும் போது, அவற்றை கொண்டு செல்வதற்கு பயனீட்டாளர்களிடமிருந்து ஒரு நெகிழிப்பைக்கு கடை உரிமையாளர்கள் 20 காசு கட்டணம் விதிக்கின்றனர். முன்பு சனிக்கிழமை மட்டுமே நடைமுறையில் இருந்த இந்த அமலாக்கம் கடந்த ஜனவரி முதல் எல்லா நாட்களிலும் நடைமுறையில் இருந்து வருகிறது. நெகிழிப்பை போன்ற அழியா பிளாஸ்டிக் பைகள் நட்புறவான சுற்றுச்சூழலுக்கு பெரும் குந்தகத்தை ஏற்படுத்தி, பூமிக்கு பேரழிவை ஏற்படுத்தி வரு வதால், சிலாங்கூர் மாநிலத்தில் நெகிழிப்பையை துடைத்தொழிக்கும் ஒரு முயற்சியாக நெகிழிப்பைக்கு 20 காசு கட்டணம் விதிக்கப்படுவதாக சிலாங்கூர் அரசு அறிவித்துள்ளது. கடந்த சில தினங்களாக நெகிழிப்பைக்கு 20 காசு கட்டணம் விதிக்கப்படும் முறை குறித்து மலேசிய நண்பன் கேள்வி எழுப்பி வருகிறது. குறிப்பாக, நெகிழிப்பைக்கு விதிக்கப்படும் இந்த 20 காசு கட்டணம் யாருடைய பையை நிரப்புவதற்காக இந்த கட்டண விதிப்பை நடைமுறைப்படுத்தி வருகிறது என்று மலேசிய நண்பன் வினவியுள்ளது. காரணம், நெகிழிப்பைக்கு விதிக்கப்படும் 20 காசு கட்டணம் பயனீட்டாளர்களுக்கு பெரும் சுமையை ஏற்படுத்தி வருகிறது என்று பல்வேறு தரப்பினர் குறைகூறி வருகின்றனர். குறிப்பாக, நெகிழிப்பையின் பயன்பாட்டை குறைப்பதற்கு எந்தவொரு விழிப்புணர்வையும் மக்களிடையே ஏற்படுத்தாமல் அவசர அவசரமாக இந்த 20 காசு கட்டண விதிப்பை அமல்படுத்த வேண்டிய அவசியம் என்ன என்று மலேசிய நண்பன் வினவியுள்ளது. இதற்கு பதில் அளித்த சிலாங்கூர் மாநில ஆட்சிக்குழு உறுப்பினரும் நெகிழிப்பை தொடர்பான விவகாரத்திற்கு பொறுப்பான பி.கே.ஆர். அரசாங்கத்தின் முதிர் நிலை ஆட்சிக்குழு உறுப்பினருமான எலிசபெத் வோங், கடை உரிமையாளர்கள், பயனீட்டாளர்களிடமிருந்து விதிக்கின்ற 20 காசு கட்டணம், பின்னர் அவர்களிடமிருந்து வசூலிக்கப்பட்டு சமூக நற்காரியங்களுக்கு பயன்படுத்தப்படுகிறது என்று விளக்கியுள்ளார். ஆனால், அவரின் நொண்டிச்சாக்கான பதில்கள் பல்வேறு சந்தேகங்களை ஏற்படுத்துகின்றன என்பதை மலேசிய நண்பன் அறியாமல் இல்லை. *சிலாங்கூரில் நெகிழிப்பையை முற்றாக துடைத்தொழிக்க வேண்டுமானால் கடைகளில் வாங்கப்படும் பொருட்களை கொண்டுசெல்வதற்கு அதே நெகிழிப்பையை தந்து 20 காசு கட்டணம் விதிப்பது எந்த அளவிற்கு நெகிழிப்பையை துடைத்தொழிக்கும் முயற்சிக்கு துணைபுரியும்? *மேற்கத்திய நாடுகளை போல நெகிழிப்பைக்குப் பதிலாக காகிதத்தினால் செய்யப்பட்ட அல்லது எளிதாக அழியக்கூடிய தன்மையிலான பொரு ளைக் கொண்டு தயாரிக்கப்பட்ட கைப்பையை தந்து 20 காசு கட்டணம் விதிப்பது குறித்து ஏன் சிலாங்கூர் அரசு சிந்திக்கவில்லை? *நெகிழிப்பைக்கு 20 காசு கட்டணம் விதிப்பு என்றால் இந்த மூன்று மாத காலத்தில் நெகிழிப்பை விற்பனை வழி சிலாங்கூர் மாநில அரசு எவ்வளவு தொகையை வசூல் செய்துள்ளது? *நெகிழிப்பை விற்பனை வழி கிடைக்கப்பெற்றத் தொகையில் இதுவரையில் எத்தனை அமைப்புகளுக்கு நன்கொடை வழங்கப்பட்டுள்ளது? எப் படி வழங்கப்பட்டுள்ளது? அமைப்பை யார் தேர்வு செய்கிறார்? *ஒவ்வொரு கடையிலும் எவ்வளவு நெகிழிப்பைகள் விற்பனை செய்யப்படுகின்றன என்பதை சிலாங்கூர் மாநில அரசாங்கம் எவ்வாறு உறுதி செய்கின்றது? அந்தப் பணத்தை எவ்வாறு வசூல் செய்கின்றது? வசூல் செய்யப்பட்ட பணம் எவ்வாறு சிலாங்கூர் அரசிடம் சேர்ப்பிக்கப்படுகின்றன? *இது உண்மையிலேயே சிலாங்கூர் மாநிலத்தில் நெகிழிப்பையை துடைத்தொழிக்கும் முயற்சியா? அல்லது நெகிழிப்பையை துடைத் தொழிப்பதாக கூறி, வரும் பொதுத் தேர்தலில் தேர்தல் நிதியை திரட்டும் எதிர்க்கட்சிகளின் யுக்தியா? என்பது குறித்து எலிசபெத் வோங் விளக்க வேண்டும் என்று மலேசிய நண்பன் கோருகிறது.


பறக்கும் விமானத்தில் இலங்கை பயணிகள் அட்டகாசம்

பறந்து கொண்டிருந்த விமானத்தில் இலங்கை பயணிகள் இருவர் கடுமையாக மோதிக் கொண்டதாக ஊடகம் ஒன்று தகவல் வெளியிட்டுள்ளது. இருவருக்கும் இடையில் நடந்த கடுமையான பேச்சுவார்த்தை இறுதியில் மோதலாக மாறியுள்ளதென விமான நிலைய பொலிஸார் தெரிவித்துள்ளனர். இலங்கையை சேர்ந்த 45 மற்றும் 35 வயதுடைய பயணிகள் இருவரே இவ்வாறு மோசமாக நடந்து கொண்டதாக குற்றம் சாட்டப்பட்டுள்ளது. குறித்த இருவரும் தங்கொட்டுவ மற்றும் பம்பலப்பிட்டி பிரதேசத்தை சேர்ந்தவர்கள் எனவும், அவர்கள் ஜப்பானில் பல வருடங்கள் சேவை செய்துவிட்டு நாடு திரும்பியவர்கள் எனவும் பொலிஸார் குறிப்பிட்டுள்ளனர். நரீடா விமான நிலையத்தில் இருந்து கட்டுநாயக்க நோக்கி பயணித்த யு.எல்.455 என்ற விமானத்தில் 100க்கும் அதிகமான பயணிகள் பயணித்துள்ள நிலையில் அவர்கள் நீண்ட பயணம் மேற்கொண்டுள்ளனர். விமானத்தில் பலர் உறக்கத்தில் இருந்த வேளையில், இலங்கை பயணி ஒருவர் அதிகமான மது அருந்திவிட்டு அருகில் இருந்த பெண்ணிடம் தவறான முறையில் நடந்துக் கொண்டமையினால் குழப்ப நிலை ஏற்பட்டுள்ளது. விமான பயணிகளுக்கு நெருக்கடி ஏற்படும் வகையில் நடத்துக் கொண்டிருந்த இந்த பயணி தொடர்பில் மற்றுமொருவர் அதனை தடுக்க முயன்றுள்ளார். இதன்போது இருவருக்கு இடையில் மோதல் நிலை ஏற்பட்டுள்ளது. இதில் ஒருவர் காயமடைந்துள்ளார். குறித்த விமானம் கட்டுநாயக்க விமான நிலையத்தை வந்தடைந்திருந்த நிலையில், விமான நிலைய ஊழியர்களினால் சம்பவம் தொடர்பில் கட்டுநாயக்க விமான நிலைய அதிகாரிகளிடம் அறிவிக்கப்பட்டுள்ளது. அதன் பின்னர் குறித்த இரண்டு பயணிகளையும் கைது செய்வதற்கு பொலிஸார் நடவடிக்கை மேற்கொண்டுள்ளதாக குறித்த கொழும்பு ஊடகம் தகவல் வெளியிட்டுள்ளது.


குற்றவாளிகள் நாடாளக் கூடாது

சென்னை,

குற்றவாளிகள் நாடாளக் கூடாது என்று நடிகர் கமல்ஹாசன் டுவிட்டரில் பதிவிட்டுள்ளார். கடந்த சில மாதங் களாக அரசியலுக்கு வருவதற்கான ஆயத்த பணிகளில் நடிகர் கமல் ஈடுபட்டுள்ளார். அவ்வப்போது தமிழக அரசுக்கு எதிரான கருத்துக்களை முன்வைத்து வருகிறார். ஜெயலலிதாவின் போயஸ் தோட்ட இல்லத்தில் கடந்த வெள்ளிக்கிழமை வருமான வரி சோதனை நடைபெற்றது. அங்கிருந்து பல்வேறு ஆவணங்களும், பென் டிரைவ்களும், லேப்டாப்பும் பறிமுதல் செய்யப்பட்டன.

ஒரு அரசாங்கமே திருடுவது குற்றம்தான். கண்டுபிடித்தபின், அதை நிரூபிக்காமல் போவதும் குற்றம்தானே. ஆராய்ச்சி மணி அடித்தாயிற்று. குற்ற வாளிகள் நாடாளக்கூடாது. மக்களும் அவரால் ஆய குடியரசும் செயல்பட்டே ஆகவேண்டும். மக்களே நடுவராக வேண்டும். விழித்தெழுவோம்.தயவாய் என்று குறிப்பிட்டுள்ளார்.


மிரட்டி பணம் பறித்ததாக 8 போலீசார் மீது விசாரணை

கோலாலம்பூர், மிரட்டி பணம் பறித்ததாக சந்தேகிக்கப்படும் எட்டு போலீஸ் வீரர்கள் மீது போலீசார் முழுமையான புலன் விசாரணை மேற்கொள்வர். புக்கிட் அமானின் உயர்நெறி பொது நன் னடத்தை துறை இந்த விவகாரத்தை தற்போது புலன் விசாரணை செய்து வருவதாக தேசிய போலீஸ் படையின் துணைத் தலை வர் டான்ஸ்ரீ நூர் ரஷிட் இப்ராஹிம் கூறினார். அம்பாங் ஜெயா போலீஸ் மாவட்டத்தைச் சேர்ந்த போக்குவரத்து போலீஸ் வீரர்களுக்கு சொந்தமான ஒரு மேசையின் அடியில் சுமார் 18,000 வெள்ளி இருக்க கண்டு பிடிக்கப்பட்டதாக தெரிவிக்கப்பட்டது. அந்த நேரத்தில் அறையில் இருந்த எட்டு போலீஸ் வீரர்கள் புலன் விசாரணை செய்யப்பட்டு வருகிறார்கள். ஆனால், இதில் சம்பந்தப்பட்டவர்கள் இன்னும் அடையாளம் காணப்படவில்லை என்றார் அவர். வெளிநாட்டினரை மிரட்டி பறிக்கப்பட்ட பணம் இது என நாங்கள் நம்புகிறோம் என்று நூர் ரஷிட் கூறினார். புக்கிட் அமானில் நேற்று வெள்ளிக்கிழமை நடைபெற்ற பதவி ஒப்படைப்பு நிகழ்ச்சிக்குப் பின்னர் அவர் இதை கூறினார். சந்தேகப் பேர்வழிகள் புலன் விசாரணைக்கு உட்படு த்தப்பட் டிருந்தபோதிலும், அவர் கள் தங்களுடைய பணியில் மீண் டும் ஈடுபட அனுமதிக்கப்பட்டு இருப்பதாக அவர் தெரிவித்தார். தவறுகள் நடந்திருப்பதாக புலன் விசாரணையில் தெரிய வந்தால் நாங்கள் தக்க நடவடிக்கை எடுப்போம் என்று நூர் ரஷிட் குறிப்பிட்டார்.


முன்னாள் அமைச்சர் உட்பட 7 எம்.பி.க்கள் பி.பி.பி.எம்.இல் இணைந்தனர்.

புத்ராஜெயா,

பார்ட்டி பிரிபூமி பெர்சத்து மலேசியா (பி.பி.பி.எம்.) கட்சியால் அம்னோவைச் சேர்ந்த ஏழு நாடாளுமன்ற உறுப்பினர்கள்  நேற்று ஏற்றுக் கொள்ளப்பட்டனர். இவர்களில் முன்னாள் மத்திய அமைச்சர் ஒருவரும் இரண்டு துணையமைச்சர்களும் அடங்குவர்.இதனை பி.பி.பி.எம். அவைத் தலைவர் துன் டாக்டர் மகாதீர் முகமட் நேற்று அறிவித்தார். உள்நாட்டு வர்த்தக கூட்டுறவு பயனீட்டாளர் நல முன்னாள் அமைச்சர் ஹம்ஸா ஸைனுடின், சுற்றுலாத்

Read More: Mlalaysia Nanban Tamil Daily on 13.2.2019


பிரான்ஸ் விமான நிலையத்தில் துப்பாக்கி சூடு

பிரான்ஸ் நாட்டில் உள்ள விமான நிலையத்தில் மர்ம நபர் ஒருவர் துப்பாக்கி சூடு நடத்தியுள்ளதால் பொது மக்களை பொலிசார் அவசரமாக வெளியேற்றி வருகின்றனர். பிரான்ஸ் தலைநகரான பாரீஸில் உள்ள Orly விமான நிலையத்தில் இந்த சம்பவம் நிகழ்ந்துள்ளது. விமான நிலையம் பொலிசார் கட்டுப்பாட்டிற்கு வந்துள்ளது. மேலும், பயணிகள் மற்றும் பொதுமக்களை பொலிசார் அவசரமாக வெளியேற்றியுள்ளனர். விமான நிலையத்தில் அதிரடிப்படையின் குவிக்கப்பட்டு பாதுகாப்பு பணியில் தீவிரப்படுத்தப்பட்டுள் ளது. விமான நிலையத்தில் இருந்த ராணுவ வீரர் ஒருவரின் துப்பாக்கியை மர்ம நபர் ஒருவர் பறிக்க முயன்றுள்ளார். அசம்பாவிதம் நிகழாமல் இருப்பதற்காக, பாதுகாப்பு பணியில் இருந்த வீரர் மர்ம நபரை சுட்டுக் கொன்றுள்ளதாக தகவல்கள் வெளியாகியுள்ளன. எனினும், விரிவான தகவல்கள் இதுவரை வெளியாகவில்லை.


தமிழக மக்களை முட்டாள் என்று மன்னார்குடி மாபியா நினைக்கிறதா?:

தமிழக மக்களை முட்டாள் என்று மன்னார்குடி மாபியா நினைக்கிறதா? இந்த அராஜகத்தை எதிர்த்து குரல் கொடுக்குமாறு தமிழக மக்களை கேட்டுக் கொள்கிறேன் என்று நடிகை ரஞ்சனி ஃபேஸ்புக்கில் தெரிவித்துள்ளார். அதிமுக பொதுச் செயலாளரான சசிகலா தமிழக முதல்வராக தேர்வு செய்யப்பட்டுள்ளதற்கு கடும் எதிர்ப்பு கிளம்பியுள்ளது. மக்கள் சசிகலாவுக்கு எதிராக சமூக வலைதளங்களில் கொந்தளித்துக் கொண்டிருக்கிறார்கள். இந்நிலையில் நடிகை ரஞ்சனி தனது ஃபேஸ்புக் பக்கத்தில் சசிகலா பற்றி கூறியிருப்பதாவது, தமிழ்நாட்டு மக்களுக்காக நான் குரல் கொடுக்கிறேன். அது எப்படி சசிகலாவை போய் முதல்வராக ஏற்பது? அம்மாவின் பணிப்பெண் என்பதை தவிர சசிகலாவுக்கு என்ன தகுதி உள்ளது. தமிழக மக்களை முட்டாள் என்று மன்னார்குடி மாபியா நினைக்கிறதா? இந்த அராஜகத்தை எதிர்த்து குரல் கொடுக்குமாறு தமிழக மக்களை கேட்டுக் கொள்கிறேன். ஜல்லிக்கட்டு விஷயத்தில் இளைஞர்களின் சக்தியை உலகம் பார்த்துள்ளது. தற்போது இந்த முட்டாள்தனத்தை மக்கள் சக்தி தூக்கி எறிவதை பார்க்க விரும்புகிறேன். அதிமுகவை நடிகரும், முதல்வருமான மறைந்த எம்.ஜி.ஆர். துவங்கினார். அவர் இறந்த பிறகு அன்புக்குரிய அம்மா அவர்கள் பொறுப்பேற்றார்கள். கிரிமினல் சசிகலா முதல்வராவதை தமிழ் மக்கள் தயவு செய்து தடுத்து, அதிமுகவை காப்பாற்ற வேண்டும். முக்கிய பதவிக்கு வருபவர்களுக்கு நல்ல தகுதி மற்றும் அனுபவம் இருக்க வேண்டும். முதல்வராக இன்னும் அதிகமாக தேவை...அம்மாவின் கடைசி நாட்களின்போது அனைவரையும் சசிகலா எப்படி தடுத்தார் என்பதை மக்கள் நினைத்துப் பார்க்க வேண்டும். தமிழகத்தை கடவுள் காக்க வேண்டும். இந்த ஆட்சி கவிழ்ப்பு குறித்து ஜனாபதி பிரணாப் முகர்ஜி உரிய நடவடிக்கை எடுப்பார் என்று நம்புகிறேன் என ரஞ்சனி தெரிவித்துள்ளார்.


தமிழ் மக்களுக்கான தீர்வினைப் பெற்றுத்தர வேண்டும்;

“தமிழ் மக்களின் பிரச்சினைகளுக்கு தீர்வுகாணும் ஆர்வம் ஜனாதிபதி மைத்திரிபால சிறிசேனவுக்கு உள்ளது என்பதை நன்றாக அறிவோம்.

ஆனால் தமிழ் மக்களின் பிரச்சினைகளில் தீர்வுகளை பெற்றுக்கொடுப்பதில் இருக்கும் சவால்களை சமாளிக்க
வேண்டியுள்ளது. எனினும் சவால்களை சமாளித்து தமிழ் மக்களின் பிரச்சினைகளுக்கு நிரந்தர தீர்வுகளை பெற்றுகொடுக்க வேண்டும்.” என்று தமிழ்த் தேசியக் கூட்டமைப்பின் தலைவரும் எதிர்க்கட்சித் தலைவரும் இரா.சம்பந்தன் தெரிவித்துள்ளார்.

புனித பத்திரிசியார் கல்லூரியின் தொழில்நுட்ப ஆய்வுகூட கட்டட திறப்பு விழா நேற்று திங்கட்கிழமை நடைபெற்றது. அந்த நிகழ்வில் கலந்துகொண்டு உரையாற்றும்போதே அவர் இவ்வாறு கூறியுள்ளார்.

இரா.சம்பந்தன் மேலும் குறிப்பிட்டுள்ளதாவது, “எமக்கு சுதந்திரம் கிடைத்த பின்னர் நாட்டின் அனைத்து தமிழ், சிங்கள, முஸ்லிம் மக்கள் இணைந்து சுதந்திரத்தை வரவேற்றோம். எம் அனைவரதும் எதிர்பார்ப்புகளும் ஒன்றாகவே அமைந்தன. சுதந்திரத்தின் பின்னர் தமிழ் மக்கள் தமக்கு தனி நாடு வேண்டும் என்ற கோரிக்கையினை முன்வைக்கவில்லை. தங்களது பிரச்சினையை தனிநாட்டுக்குள் பிரிக்க முடியாத ஐக்கிய இலங்கைக்குளே தீர்க்கவே தமிழ் மக்கள் விரும்புகின்றனர்.

தமிழ் மக்களும் சமூக, பொருளாதார அந்தஸ்துக்களை பெற்று இந்த நாட்டினை ஒன்றிணைந்து முன்னெடுத்து செல்லவே விரும்புகின்றனர். ஆனால், இந்த கோரிக்கை தொடர்ந்த வண்ணமே இருந்தது. 1972ஆம் ஆண்டு அரசியல் அமைப்பில் தமிழ் மக்களின் உரிமைகள் மட்டுப்படுத்தப்பட்டன.

அதன் பின்னரே நிலைமைகள் மாற்றம் பெற்றன. அதனை அடிப்படையாக கொண்டே 30 ஆண்டுகால யுத்தம் நிலவியது, இது நாட்டில் பாரிய நெருக்க டியை ஏற்படுத்தியது. பிரச்சினைகளை தீர்க்க இந்தியா தலையிட்டது, ஏனைய சர்வதேச நாடுகளின் தலையீடுகள் காணப்பட்டன. எனினும் யுத்தத்தின் பின்னரும் பல்வேறு பிரச்சினைகள் நிலவுகின்றது.

தமிழ் மக்களின் பிரச்சினைகள் தீர்க்கப்படவில்லை. யுத்தத்தின் பின்னரும் பல்வேறு மாற்றங்களுக்கு பின்னரும் தமிழ் மக்களின் விடயத்தில் நெருக்க டிகளே நிலவுகின்றன. எனினும் எமது பிரச்சினைகளை பிரிபடாத ஒன்றிணைந்த நாட்டுக்குள் பெற்றுக்கொள்ளவே நாம் முயற்சித்து வருகின்றோம். இந்த ஆட்சியாளர்கள் வாக்குறுதிகளை கொடுத்து ஆட்சிக்கு வந்தனர். அதனால் தான் தமிழ் மக்களின் பூரண ஆதரவு ஜனாதிபதிக்கு கிடைத்தது. தீர்வுகளை பெற்றுக்கொடுக்க அரசாங்கம் தயாராக உள்ளது என்பது எமக்குத் தெரியும். ஜனாதிபதி தீர்வு குறித்து செயற்படுகின்றனர் என்பது எனக்கு நன்றாக தெரியும்.

இந்த நாட்டில் தமிழ் மக்களின் பிரச்சினைகளை தீர்க்க வேண்டும் என்ற ஆர்வம் ஜனாதிபதி அவருக்கு உள்ளது. இந்த அரசாங்கத்திற்கும் உள்ளது என்பதை நான் நன்றாக அறிவேன். ஆனால் தமிழ் மக்களின் பிரச்சினைகளில் தீர்வுகளை பெற்றுக்கொடுப்பதில் அவருக்கு இருக்கும் சவால்களை சமா ளிக்க வேண்டியுள்ளது. எனினும், சவால்களை சமாளித்து தமிழ் மக்களின் பிரச்சினைகளுக்கு நிரந்தர தீர்வுகளை பெற்றுகொடுக்க வேண்டும் என நாம் எதிர்பார்க்கின்றோம்.

தேசிய பிரச்சினைக்கு தீர்வு காண்பதற்கு உங்களால் முடியும். அதனை நீங்கள் செய்ய வேண்டும். அப்படியாக நீங்கள் அந்த கருமத்தினை நிறை வேற்றுகின்ற போது சர்வதேச அளவில் நீங்கள் போற்றப்படுவீர்கள். சர்வதேச அளவில் உங்களுக்கான மதிப்பும் அங்கீகாரமும் பலமடையும். இந்த நாட்டின் பொருளாதரத்தை மீண்டும் பின்னடைவு நாட்டினை நெருக்கடிக்கு உள்ளாக்கும் நகர்வுகளை நாம் தவிர்த்துக்கொள்ள வேண்டும்.” என்றுள்ளார்.


உலக வெற்றியாளர் பட்டத்தை தற்காப்பேன்

கோலாலம்பூர்,

உலக வெற்றியாளர் பட்டத்தை தற்காப்பேன் என்று தேசிய உடற்கட்டழகர் வீரர் மைக் மகேன் நம்பிக்கை தெரிவித்துள்ளார்.உலக உடற்கட்டழகர் போட்டி யில் அசைக்க முடியாத ஜாம்பவனாக மைக் மகேன் விளங்கி வருகிறார்.2016, 2017ஆம் ஆண்டுகளில் உலக வெற்றியாளர் பட்டத்தை (மிஸ்டர் யூனிவர்ஸ்) வென்று மைக் மகேன் சாதனைபடைத்துள்ளார்.அதே வேளையில் ஆசிய வெற்றியாளர் பட்டத்தை அவர் மூன்று முறை வென்றுள்ளார்.

இவ்வாண்டு நடைபெறவிருக்கும் போட்டிகளில் கலந்து கொண்டு வெற்றிகளை குவிக்க தற்போது கடுமையான பயிற்சிகளை மேற்கொண்டு வரு கிறார். உலக வெற்றியாளர் பட்டத்தை இரண்டு முறை வென்று விட்டேன். தற்போது அப்பட்டத்தை மூன்றாவது முறையாக வெல்ல வேண்டும் என்பது தான் என்னுடைய முதன்மை இலக்காக உள்ளது.

Read More: Malaysia Nanban News Paper on 20.1.2018


புதின்- கிம் ஜோங் சந்திப்பு  ஆத்திரத்தில் அமெரிக்கா!

மாஸ்கோ,

மிகுந்த எதிர்பார்ப்புகளுக்கு இடையே ரஷ்ய அதிபர் புதினும் - வடகொரிய அதிபர் கிம் ஜோங் உன்னும் சந்தித்து பேச்சுவார்த்தை நடத்தினர். இந்த சந்திப்பு அமெரிக்காவுக்கு மனக்கசப்பை ஏற்படுத்தி உள்ளதாக கூறப்படுகிறது. அமெரிக்க அதிபர் டிரம்புடன் 2 கட்ட பேச்சுவார்த்தைகள் நடத்தி உள்ள நிலையில், தனது நட்பு நாடான ரஷ்யாவுடன் வடகொரிய அதிபர் கிம் ஜோங் உன் பேச்சுவார்த்தை நடத்த விரும்பியதை அடுத்து அவர் அதிபர் விளாடிமிர் புதினை சந்தித்தார்.

இந்நிலையில்,  அமெரிக்காவுக்கு எரிச்சலை தரும் ரஷ்யாவுடன் வரலாற்றில் முதன்முறையாக  கிம் பேச்சுவார்த்தை நடத்தி உள்ளார். முன்னதாக கிம், தனது பிரத்தியேக பச்சை நிற ரயில் மூலம் ரஷ்யாவின் துறைமுக நகரான விளாடிவோஸ்டாக்கில் உள்ள கசான் ரயில் நிலையத்துக்கு வந்தார். அங்கு அவருக்கு சிகப்பு கம்பள வரவேற்பு அளிக்கப்பட்டது.  கொரிய தீபகற்பத்தில் நிலவும் பிரச்சினைகளுக்கு தீர்வு காண்பது, வடகொரியாவின் முன்னேற்றம் இருநாடுகளுக்கு இடையிலான உறவை மேம்படுத்துவது உள்ளிட்டவை குறித்து பேசப்பட்டதாகக் கூறப்பட்டது.


தன் அபார திறமையுடன் கடினமாக உழைத்து   பாடலை வெளியிட்டுள்ளார்.

14 வயதே ஆன SRINIDHI VG, தன் முதல் படைப்பான “TANTALIZED” எனும் “INTERNATIONAL POP” பாடலை தானே எழுதி பாடியுள்ளார். இப்பாடல் இரு பாலினர்களுக்கிடையே தோன்றிய காதல் உணர்வு மற்றும் கருத்து வேறுபட்டால் சேரவும் முடியாமல் பிரியவும் மனம் இல்லாமல் தவிக்கும் இளைஞர்களை பற்றியது. SRINIDHI, தன் 5 வயது முதலே POP பாடல்கள் மேல் கொண்ட ஈர்ப்பினால், தான் ஒரு  பாடகராக வேண்டுமென்று  ஆசை தோன்றியுள்ளது.

பிற குழந்தைகளை போல் வெறும் ஆசையாக எடுத்துக்கொள்ளாமல் வாழ்க்கை லட்சியமாக கொண்டு தன் அபார திறமையுடன் கடினமாக உழைத்து தன் முதல் பாடாலை வெற்றிகரமாக வெளியிட்டுள்ளார். பிரபல பாடகர் JUSTIN DREW BIEBER அவர்களை முன் உதாரணமாக கொண்டுள்ளார் என்பது குறி பிடத்தக்கது. தன் பாடல்கள் இளைஞர்களை ஊக்குவிக்கும் வகையிலும் வாழ்கையில் ஏற்படும் இன்ப துன்பங்களை கையால நம்பிக்கையூட்டும் வகை யிலும் இருக்கும் என்று கூறியுள்ளார்.


சிங்கப்பூரில் குழந்தைகளுக்கான பால் மா விலைகள் அளவுக்கதிகமாக ஏற்றம்

பெட்டாலிங் ஜெயா சிங்கப்பூரில் குழந்தைகளுக்கான பால் மாவின் விலைகள் அளவுக்கதிகமாக ஏற்றம் கண்டிருப்பதை தொடர்ந்து, அங்குள்ள அதிகமான பெற்றோர் பால் மாவு வாங்குவதற்காக ஜொகூர் வரத் தொடங்கியுள்ளனர். சிங்கப்பூரில் கடந்த பத்தாண்டுகளில் குழந்தைகளுக்கான ஒரு டின் பால் மாவின் விலை 120 விழுக்காடு ஏற்றம் கண்டுள்ளது. உலகிலேயே மிக விலை யுயர்ந்த பொருள்களில் ஒன்றாக இது தற்போது விளங்குகிறது. ஹாங்காங் விலையை விட இது அதிகமாகும் என்று தென் சீன மோர்னிங் போஸ்ட் கூறுகிறது. உதாரணத்திற்கு, 900 கிராம் எடைக்கொண்ட சிமிலெக் (ஸ்டேஜ் 1) பால் மாவின் விலை சிங்கப்பூரில் 184 வெள்ளியாக விற்கப்படுகிறது. ஹாங்காங்கில் இதன் விலை 166 வெள்ளியாகும். மலேசியாவில் அதே முத்திரைக் கொண்ட பால் மாவின் விலை வெ.112.90 ஆகும். மலேசிய ரிங்கிட்டிற்கும் சிங்கப் பூர் டாலருக்கும் இடையே பரிவர்த்தனை விகிதம் தனக்கு சாதகமாக இருப்பதால் ஜொகூரில் பால் மாவு வாங்குவது தனக்கு வசதியாக இருக்கிறது என்று 1 முதல் 4 வயதுக்கு உட்பட்ட மூன்று பிள்ளைகளுக்கு தாயான 34 வயது மாது கூறுகிறார்.


வரலாறு தெரியாமல் பேசுகிறார் ரஜினிகாந்த்: கடம்பூர் ராஜூ

வரலாறு தெரியாமல் பேசிக்கொண்டிருக்கிறார் ரஜினிகாந்த் என்று அமைச்சர் கடம்பூர் ராஜூ கூறியுள்ளார்.

கோவில்பட்டியில் செய்தி மற்றும் விளம்பரத்துறை அமைச்சர் கடம்பூர் ராஜூ செவ்வாய்க்கிழமை செய்தியாளர்களை சந்தித்தார்.

அப்போதுஅவர், அ.தி.மு.க. என்ற மகத்தான இயக்கத்தை எம்.ஜி.ஆர்.தொடங்கினார். அப்போது தமிழகத்தில் நடிகர் ரஜினிகாந்த் இல்லை. அவர் அ.தி.மு.க. வரலாறு தெரியாமல் பேசுகிறார். அவர் அ.தி.மு.க.வின் வரலாற்றினை தெரிந்து கொண்டு பேச வேண்டும். மறைந்த தி.மு.க. தலைவரின் உடல், ராஜாஜி அரங்கில் பொதுமக்களின் அஞ்சலிக்கு வைக்கப்பட்டு, அரசு மரியாதையுடன் நல்லடக்கம் செய்யப்பட்டது. மேலும் ஒரு நாள் அரசு பொது விடுமுறை வழங்கி, ஒரு வாரம் அரசு நிகழ்ச்சிகளை ஒத்தி வைத்து, துக்கம் அனுசரித்து உள்ளது.

இதற்கு முதல்-அமைச்சர் எடப்பாடி பழனிசாமிக்கு தி.மு.க.வினர் நன்றி கூற வேண்டும். தி.மு.க.வின் செயற்குழு கூட்டத்திலும் தமிழக அரசுக்கு நன்றி தெரிவித்து இருக்க வேண்டும். அனைத்து மாவட்டங்களிலும் அ.தி.மு.க. உறுப்பினர் சேர்க்கை மும்முரமாக நடைபெற்று வருகிறது. தூத்துக்குடி மாவட்ட த்தில் தற்போது 11 ஆயிரம் பேர் அ.தி.மு.க.வில் புதிதாக இணைந்துள்ளனர் என்றார்.


கேங் விக்கியைச் சேர்ந்த மூவருக்கு போலீஸ் வலை வீச்சு!

மம்பாங் டியாமானிலுள்ள வீட்டில் புகுந்து திருடிய கேங் விக்கி கும்பலைச் சேர்ந்த மூவரை போலீஸ் தேடி வருகிறது.கடந்த ஜனவரி மாதம் 8ஆம் தேதி காலை 8.45 மணியளவில் இந்த கும்பலைச் சேர்ந்தவர்கள் மம் பாங் டியாமானிலுள்ள குத்தகையாளரின் வீட்டில் புகுந்து கொள்ளையிட்டுள்ளனர். கொள்ளையர்கள் வீட்டிலிருந்த நகைகள், ரொக்கம், நிலப்பட்டா, மடிக்கணினி, மோட்டார் சைக்கிள்கள் என வெ.4 லட்சம் மதிப்பிலான பொருட்களை களவாடிச் சென்றுள்ளனர். இச்சம்பவம் குறித்து வீட்டின் உரிமையாளர் செய்த போலீஸ் புகாரின் அடிப்படையில் மேற்கொள்ளப்பட்ட சோதனையில் இக்கும்பலைச் சேர்ந்த நால்வர் கைது செய்யப்பட்டுள்ளதாக கம்பார் மாவட்ட போலீஸ் தலைவர் எங் கோங் சூன் தெரிவித்தார். கைது செய்யப்பட்ட அனைவரும் 20 முதல் 40 வயதுக்கு உட்பட்டவர்கள் ஆவர். இக்கும்பலின் தலைவர் விக்கி (வயது 26) கடந்த பிப்ரவரி மாதம் 26ஆம் தேதி ஜொகூரில் கைது செய்யப்பட்டுள்ளார்.மேலும் மூன்று திருட்டுச் சம்பவங்கள் தொடர்பில் இந்த கும்பலைச் சேர்ந்த மூவரை போலீஸ் தேடி வருகிறது. நால்வரை கைது செய்ததில், அவர்களிடமிருந்து இரு மோட்டார் சைக்கிள்களையும் பாதுகாப்பு இரும்புப் பெட்டி யையும் போலீசார் மீட்டதாக அவர் சொன்னார்.


அதிமுகவின் முடிவால் பாமக கோபம்!

நடந்து முடிந்த நாடாளுமன்ற தேர்தலில் அதிமுக தமிழகத்தில் ஒரு இடத்தை மற்றும் கைப்பற்றியது. திமுக கூட்டணி தமிழகத்தில் 37 இடங்களை கைப்பற்றி மாபெரும் வெற்றி பெற்றது. அதிமுக கூட்டணியில் போட்டியிட்ட அனைத்து கூட்டணி வேட்பாளர்களும் படுதோல்வி அடைந்தனர். இதில் பாமக, தேமுதிக இரண்டு கட்சிகளும் தங்களது மாநில அந்தஸ்த்தை இழக்கும் நிலைக்கு தள்ளப்பட்டது. இதில் பெரிதும் எதிர்பார்க்கப்பட்ட அன்புமணி ராமதாஸ் தருமபுரி தொகுதியில் தோல்வியை தழுவினார்.

இந்த நிலையில் அதிமுகவில் சீனியர்கள் ராஜ்யசபா சீட் கேட்டு அதிமுக தலைமைக்கு நெருக்கடி கொடுத்து வருகின்றனர்.  அதிமுகவில் உள்ள ராஜ்யசபா எம்.பி இடங்களுக்காக கே.பி.முனுசாமி, தம்பிதுரை, தன் அண்ணனுக்காக அமைச்சர் சண்முகம், அன்வர் ராஜா, தமிழ் மகன் உசேன், கோகுல இந்திரா, ரபி பெர்னார்ட் என்று பலரும் அதிமுகவின் தலைமைக்கு அழுத்தம் கொடுத்து வருகின்றனர்.இதனால் எடப்பாடி கட்சியினரை எப்படி சமா ளிப்பது என்று ஆலோசித்து வருகிறார். இந்த நிலையில் பாமகவுக்கு ராஜ்யசபா சீட் வழங்கினால் அது கட்சிக்குள் மேலும் குழப்பத்தை உருவாக்கும் என்றே எடப்பாடி கருதுகிறாராம். இதனால் பாமக இளைஞரணித் தலைவர் அன்புமணி தனக்கு எம்.பி. பதவி கேட்டு பாஜக தலைவர் அமித் ஷா மூலமாக தீவிர முயற்சி செய்து வருகிறாராம்.

அதிமுக தரப்பிலும் தங்களுக்கு சாதகமான சூழல் இல்லாததால் ராமதாஸ் கோபத்தில் இருக்கிறார். மேலும் அதிமுகவில் ஒற்றை தலைமை, இரட்டை தலைமை பிரச்னையால் உட்கட்சி பூசல் அதிமாகி இருப்பதால் கட்சியினரை சமாளிக்க சீனியர்களுக்கு ராஜ்யசபா சீட் கொடுக்கலாம் என்று அதிமுக தலைமை திட்டமிட்டிருப்பதாக சொல்லப்படுகிறது. அதிமுகவின் ராஜ்யசபா சீட்டின் முடிவால் பாமக தலைமை கோபத்தில் இருப்பதாக அக்கட்சியின் வட்டாரங்கள் கூறிவருகின்றனர்.


தமிழக விவசாயிகள் மீது டெல்லி போலீஸ் தடியடி

டெல்லியில் போராட்டம் நடத்தி வரும் தமிழக விவசாயிகள் மீது போலீஸார் தடியடி நடத்திய சம்பவம் பெரும் பரபரப்பை ஏற்படுத்தியுள்ளது. டெல்லி ஜந்தர் மந்தரில் கடந்த 25 நாள்களாக தமிழக விவசாயிகள் போராட்டம் நடத்தி வருகின்றனர். பயிர்க் கடன் தள்ளுபடி, வறட்சி நிவாரணம், காவிரி மேலாண்மை வாரியம் அமைத்தல் உள்ளிட்ட கோரிக்கைகளை வலியுறுத்தி விவசாயிகள் போராடி வருகின்றனர். இந்நிலையில் இன்று டெல்லியில் உள்ள ரிசர்வ் வங்கி முன் போராட்டம் நடத்திய தமிழக விவசாயிகள் மீது காவல்துறையினர் கடுமையான தடியடி நடத் தியுள்ளனர்.தேசிய வங்கிகளில் பயிர்க்கடன்களை தள்ளுபடி செய்யக்கோரி முற்றுகை செய்த விவசாயிகளை டெல்லி காவல்துறையினர் தடியடி நடத்தினர்.


ஆர்.கே.நகர் இடைத்தேர்தல்: நடிகர் விஷால் கேட்கும் சின்னம் இதுதான்!

ஆர்.கே.நகர் இடைத்தேர்தலில், தனக்கு விசில் சின்னம் ஒதுக்க வேண்டும் என்று நடிகர் விஷால் அனுமதி கேட்டுள்ளார்.

மறைந்த முதலமைச்சர் ஜெயலலிதாவின் தொகுதியான ஆர்.கே.நகர் தொகுதிக்கு வரும் 21-ம் தேதி இடைத்தேர்தல் நடைபெறுகிறது. இந்தத் தேர்தலில் அ.தி.மு.க சார்பில் அவைத்தலைவர் மதுசூதனனும் தி.மு.க சார்பில் மருதுகணேஷூம் பா.ஜ.க சார்பில் கரு.நாகராஜனும் சுயேச்சையாக டி.டி.வி. தினகரனும் போட்டியிடுகின்றனர்.

இந்தத் தேர்தலில் போட்டியிடப்போவதாக நடிகர் சங்கப் பொதுச் செயலாளரும் தயாரிப்பாளர் சங்கத் தலைவருமான விஷால் அதிரடியாக அறிவித்து வேட்புமனுவும் தாக்கல் செய்துவிட்டார். வேட்புமனுத்தாக்கலுக்கு முன்னதாக காமராஜர், எம்.ஜி.ஆர், சிவாஜி கணேசன் ஆகியோர் சிலைகளுக்கு மாலை அணிவித்து மரியாதை செய்த விஷால், சென்னை மெரினாவில் உள்ள முன்னாள் முதலமைச்சர் ஜெயலலிதாவின் சமாதிக்குச் சென்றும் மரியாதை செய்திருந்தார்.

சுயேச்சை வேட்பாளராகக் களமிறங்கும் விஷால், தனக்கு விசில் சின்னத்தை ஒதுக்க வேண்டும் என்று அனுமதி கோரியுள்ளார். அந்தச் சின்னம் இல்லா விட்டால் படகு, கேரம் போர்டு ஆகிய சின்னங்களை ஒதுக்குமாறு கேட்டுள்ளார். ஏற்கெனவே வேட்புமனுத்தாக்கல் செய்துள்ள டி.டி.வி.தினகரன், தனக்கு தொப்பிச் சின்னம் ஒதுக்க வேண்டும் என்று கோரியிருந்தார். அவர் கேட்டிருந்த மாற்று சின்னங்கள் பட்டியலில் விசிலும் கிரிக்கெட் பேட்டும் இடம்பெற்றுள்ளன.


பாஸ் என்னை ஆதரிக்குமா? பொறுத்திருந்து பார்ப்போம்

கோலாலம்பூர்,

நம்பிக்கைக்  கூட்டணிக்குள்  ஏதோ புகைகிறது என பாஸ் கட்சி குற்றஞ்சாட்டியிருக்கும் விவகாரத்தில் பொறுத்திருந்து பார்க்கும் அணுகுமுறையை தாம் கடைப்பிடிக்கவிருப்பதாக பிரதமர் துன் டாக்டர் மகாதீர் முகமட் கூறியுள்ளார்.நம்பிக்கையில்லா தீர்மானம் இருக்கிறதா இல்லையா என்பதை நான் பொறுத்திருந்து பார்க்கப்போகிறேன்  என்று அவர்  சொன்னார்.

Read More: Malaysia Nanban Tamil Daily on 22.2.2019


புதிய நவீன தொழில்நுட்பங்களுடன் களமிறங்கியுள்ள ஆப்பிள் ஐபோன் 7 மூலம் மனிதர்களை நிர்வாணமாக பார்க்கலாம் என வதந்தி பரவி வருகிறது. ஹலிவுட் படங்களில் நவீன தொழில்நுட்பங்களுடன் உருவாக்கிய கண்னாடி அணிந்தால் மனிதர்களை நிர்வாணமாக பார்க்கலாம் என்று பல காட்சிகள் வந்துள்ளது. தமிழ் படத்தில் கூட அதே போல் கட்சிகள் இடம்பெற்றுள்ளன. இதுபோன்ற, கூலிங் கிளாஸ்கள் இருப்பதாக தகவல்கள் வெளியானது உண்டு. ஆனால் ஆதார பூர்வமாக தகவல்கள் வெளியாகவில்லை. ஆப்பிள் ஐ 7 போனில் இருக்கும் மென்பொருள் மூலம் மனிதர்களை நிர்வாணமாக பார்க்கலாம் என்ற வதந்தி பரவி வருகிறது. இச்செய்தி பெரும் பரபரப்பை ஏற்படுத்தி வருகிறது.


( ஆர். குணா) பெட்டாலிங்ஜெயா,

கிள்ளான் பள்ளத்தாக்கில் அடிக்கடி ஏற்படும் குடிநீர் விநியோக பாதிப்புக்கு நிரந்தரத் தீர்வு தேவை என்று மக்கள் வலியுறுத்துகின்றனர். தற்போது குடிநீர் விநியோகம் கட்டம் கட்டமாக திறக்கப்பட்ட போதிலும் குடிநீர் விநி யோகம் தடைபடும் காலத்தில் அது தொடர்பாக துல்லியமான முன்னறிவிப்பு, பயனீட்டாளர்களுக்கு லோரிகள் மூலம் நீரை கொண்டு வந்து கொடுப்பதற்கான  மாற்று ஏற்பாடுகள் போன்றவற்றை செய்வதில் சிலாங்கூர் குடிநீர் விநி யோக நிறுவனமான ஷபாஸ் தவறி விட்டதாக மக்கள் குற்றஞ்சாட்டுகின்றனர்.

Read More: Malaysia Nanban Tamil Daily on 10.3.2018


டாக்டர் மகாதீரைச் சந்தித்தார் ஜாஹிட்

கோலாலம்பூர்,

அம்னோ இடைக்கால தலைவர் டத்தோஸ்ரீ அகமட் ஜாஹிட் ஹமிடி, தம் முன்னாள் எஜமானர் துன் டாக்டர் மகாதீர்  முகமட்டை நேற்று சென்று சந்தித்தார்.மே 9 பொதுத் தேர்தலுக்குப் பின்னர் அவ்விருவருக் கும் இடையே நடைபெற்ற முதலாவது சந்திப்பு இதுவாகும். ரமலான் மாதத்தை முன்னிட்டு இந்த சந்திப்பு நடைபெற்றதாக முன்னாள் துணைப் பிரதமர் ஜாஹிட்  கூறினார். இந்த சந்திப்பு அநேகமாக அனை வருக்கும்  நன்மைகள் கொண்டு வரலாம் என்று அவர் ஒரு முகநூல் பதிவில் குறிப்பிட்டார்.

Read More: Malasyia Nanban Tamil Daily on 8.6.2018


நஜீப்பிற்கு ஜாமீன் தொகை 10 லட்சம் வெள்ளியை உடனடியாக திரட்ட முடியவில்லை. மீதப் பணம் வரும் திங்கட்கிழமை செலுத்துவர்.

கோலாலம்பூர்,

நான்கு நம்பிக்கை மோசடி குற்றச்சாட்டை எதிர்நோக்கியிருக்கும் முன்னாள் பிரதமர் டத்தோஸ்ரீ நஜீப்பிற்கு இங்குள்ள உயர்நீதி மன்றம் விதித்த 10 லட்சம் வெள்ளி ஜாமீன் தொகையை  மொத்தமாக செலுத்த முடிய வில்லை.

Read More: Malaysia Nanban Tamil Daily on 5.7.2018


என் மகளைக் கொல்ல உத்தரவிட்டது யார்?

கோலாலம்பூர்,

மங்கோலிய மாடல் அழகி அல்தான்துயா ஷாரிபு படுகொலை செய்யப் பட்டு 12 ஆண்டுகள் ஆகி விட்ட நிலையில், உலகின் கவனத்தை ஈர்த்த அவ ரின் கொலை வழக்கை மீண்டும் நடத்த வேண்டும் என்று பல கோணங்களில் வலியுறுத்தப்பட்டு வருகிறது. அல்தான்துயாவின் தந்தை ஸ்டீவ் ஷாரிபு தம் மகள் படுகொலை தொடர்பாக மலேசியா வந்துள்ளார். நேற்று நிருபர்களை சந்தித்த அவர் கேட்ட முதல் கேள்வி - என் மகளை கொலை செய்வதற்கு உத்தர விட்டது யார் என்பதுதான்.

Read More: Malaysia Nanban Tamil Daily on 20.6.2018


சுய நல விரும்பிகளைப் புறக்கணியுங்கள்.

கங்கார், நாட்டை சிறப்பான முறையில் நிர்வகிக்கும் தலைவர்களை மட்டும் மக்கள் தேர்வு செய்ய வேண்டுமே தவிர, தம்மை பிரதமர் வேட்பாளராக பரிந்துரை செய்து வரும் சுயநல விரும்பிகளை அல்ல என்று பிரதமர் டத்தோஸ்ரீ நஜீப் துன் ரசாக் வலியுறுத்தியுள்ளார்.அம்னோவும், தேசிய முன்னணியும் மக்கள் நலனில் அதிக அக்கறைச் செலுத்திவருகிறது. ஆனால், எதிர்க்கட்சியினரோ மக்கள் நலனைப் பொருட்படுத்தாமல் மற்ற விவகாரங்களில் கவனம் செலுத்தி வருகின்றனர். தேர்தல் மூலமாக மட்டுமே ஒரு பிரதமரை தேர்வு செய்ய முடியும். மற்ற எந்த வழிகளிலும் அதற்கு வாய்ப்பே இல்லை, உரிமையும் இல்லை. எதிர்க் கட் சியில் நிலவி வருவதுபோல் நானே பிரதமராக வருவேன் என கூறிக் கொண்டு யாரும் முன்வரமுடியாது. நாடு சுதந்திரம் அடைந்தது முதல் அம்னோ தலைவர் மட்டுமே நாட்டின் பிரதமராக பதவி ஏற்று வந்துள்ளார். காரணம் அம்னோ மட்டுமே நாடாளுமன்றத்தில் அதிகமான இடங்களில் வெற்றி பெறும் என்றும் அவர் கூறினார். பெர்லிஸிலுள்ள 2020 மண்டபத்தில் சுமார் 3 ஆயிரம் அம்னோ உறுப்பினர்கள் மற்றும் தலைவர்களைச் சந்திக்கும் நிகழ்ச்சியில் பிரதமர் இவ்வாறு உரை யாற்றினார்.


பள்ளி மாணவன் கால்கள் துண்டிக்கப்பட்டு மரணம்.

(கோத்தா திங்கி) கோத்தா திங்கி சமயப்பள்ளி மாணவன் ஒருவனை ரப்பர் குழாய் கொண்டு கால்களில் தாக்கிய பள்ளி விடுதி உதவி வார்டனை நீதிமன்ற கட்டுப்பாட்டில் 20 ஆயிரம் வெள்ளி பிணையில் செஷன்ஸ் நீதிமன்றம் நேற்று விடுவிக்க அனுமதித்தது. மாணவனின் கால்களில் தாக்கிய சம்பவத்தால் கருப்பு நிறத்தில் கால்கள் மரத்து, கால்களை துண்டாக்கும் நிலை ஏற்பட்டு மரணம் ஏற்படக் காரணமாக அமைந்ததாக புகார் கூறப்பட்டு வரும் வேளையில் அந்த சந்தேக நபரை கோத்தா திங்கி குற்ற விசாரணைப் பிரிவின் தலைவர் உதவி சூப்ரிண்டெண்டன் முகமட் பைரோஸ் இஸ்னின் விடுவிப்பதற்கான அனுமதி விண்ணப்பத்திற்கேற்ப செஷன்ஸ் நீதிபதி சலாவத்தி டி ஜம்பாரி உதவி வார்டனை விடுவிக்க அனுமதித்தார். முன்னதாக நேற்று நண்பகல் 12.17 மணிக்கு போலீசாரின் பாதுகாப்புடன் சந்தேக நபர் நீதிமன்றம் கொண்டு வரப்பட்டார். சில நிமிடங்களில் அந்நபர் தனது உடன்பிறப்பு ஒருவருடன் நீதிமன்றத்தை விட்டு வெளியேறி னார். முன்னதாக தாப்பிஸ் சமயப்பள்ளி மாணவன் முகமட் தாஹிப் அமின் முகமட் கடாபி தாக்கப்பட்ட சம் பவம் தொடர்பில் மாணவனின் தாயார் செய்த புகாரின் அடிப்படையில் கடந்த ஏப்ரல் 22ஆம் தேதி மாலை 4.00 மணியளவில் 29 வயது டைய அந்த உதவி வார்டனை போலீசார் கைது செய்தனர்.


எம்ஏசிசி விசாரணை வளையத்திற்குள் இசா சமாட்

பெட்டாலிங்ஜெயா, பெல்டா குளோபல் வெஞ்சர்ஸ் ஹோல்டிங்ஸ் பெர்ஹாட் (எப்ஜிவி) நிறுவனத்தின் முன்னாள் தலைவர் டான்ஸ்ரீ இசா சமாட்டிடம் வாக்குமூலம் பதிவு செய்வதற்காக அவரை மலேசிய ஊழல் தடுப்பு ஆணையம் (எம்ஏசிசி) அழைத்து இருக்கிறது. இசாவும் அவரின் துணைவியார் புவான்ஸ்ரீ பிபி ஷர்லிஸா முகமட் காலிட்டும் இன்று புதன்கிழமை காலை 10 மணிக்கு புத்ரா ஜெயாவில் உள்ள எம்ஏசிசி தலைமையகத்திற்கு வருவர் என்பதை எம்ஏசிசி துணை தலைமை ஆணையர் (நடவடிக்கை) டத்தோ அஸாம் பக்கி உறுதிப்படுத்தினார். எம்ஜிவியில் முறைகேடும் அதிகார துஷ்பிரயோகமும் நிகழ்ந்து இருப்பதாக கூறப்படும் குற்றச்சாட்டுகள் தொடர்பாக அந்த நிறுவனத்தை எம்ஏசிசி புலன் விசாரணை செய்து வருகிறது.எம்ஜிவி நிர்வாகத்தில் ஏற்பட்ட ஒரு நெருக்கடியால் குழுமத் தலைவரும் தலைமை செயல்முறை அதிகாரியுமான டத்தோ ஸக்காரியா அர்ஷாட்டும் மூன்று முக்கிய நிர்வாக அதிகாரிகளும் விடுப்பில் செல்லுமாறு கேட்டுக் கொள்ளப் பட்டனர். தரை பொதுப் போக்குவரத்து ஆணையத்தின் (ஸ்பாட்) இடைக்கால தலைவராக இசாவும் எப்ஜிவியின் இடைக்கால தலைவராக டான்ஸ்ரீ சுலைமான் மஹ்போப்பும் பொறுப்பு ஏற்பர் என்று பிரதமர் டத்தோஸ்ரீ நஜீப் துன் ரசாக் திங்கட்கிழமை தெரிவித்தார். எம்ஏசிசி ஜூன் 8ஆம் தேதி எப்ஜிவி தலைமை யகத்தில் எட்டு மணி நேர சோதனை நடத்தி ஆவணங்களை கைப்பற்றியது.


சீனி விலை உயரலாம்.

உள்நாட்டில் சீனி விலையை கிலோ கிராமிற்கு 40 காசு உயர்த்த எம் எஸ் எம் மலேசியா ஹோல் டிங்ஸ் பெர்ஹாட் அரசாங்கத்துடன் இன்னும் பேச்சு வார்த்தை நடத்திவருகிறது. நிறுவனத்தின் லாபத்தை உறுதிப்படுத்த இந்நடவடிக்கை மேற்கொள்ளப்பட்டிருக்கிறது. கச்சா சீனி விலையில் ஏற்பட்டிருக்கும் கணிக்க முடியாத ஏற்ற இறக்கம், அதேவேளையில் ரிங்கிட்டின் செயல்பாடு ஆகியவை இவ்வாண்டை ஒரு சவால்மிக்கதாக மாற்றி இருப்பதாக பெல்டா குளோபல் வெஞ்சர்ஸ் ஹோல்டிங்ஸ் பெர்ஹாட் (எப்ஜிவி) குழுமத்தின் தலைவரும் தலைமை செயல் முறை அதிகாரியுமான டத்தோ ஸக்காரியா அர்ஷாட் கூறினார். சீனி விலையில் ஏற்பட்டு வரும் கணிக்க முடியாத ஏற்ற இறக்கம் காரணமாக, அரசாங்கம் சீனியின் விற்பனை விலையை கிலோவிற்கு 40 காசு உயர்த்த வேண்டும் என்று அவர் செய்தியாளர்களிடம் கூறினார். கோலாலம்பூரில் நேற்று நடைபெற்ற எம் எஸ் எம் மலேசியாவின் ஆண்டு பொதுக் கூட்டத்திற்குப் பின்னர் அவர் செய்தியாளர்களிடம் இதை தெரிவித்தார். அரசாங்கம் 2017 மார்ச் முதல் தேதி கிலோவிற்கு 11 காசு உயர்த்தி வெ.2.95 ஆக நிர்ணயித்தது. இதற்கு முன்னர் எம் எஸ் எம் 40 காசு உயர்வை கோரி இருந்தது.


பள்ளி மாணவரிடையே குண்டர் தனம்? யார் காரணம்

- திலகா, வழக்கறிஞர், நீலாய் கோலாலம்பூர், சமீபத்தில் நம் நாட்டில் தொடர்ந்து இடைவிடாது ஏற்படுத்தப்பட்ட சமுதாய அவலங்கள் எண்ணில் அடங்கா. ஒரு சிறுமியின் சித்ரவதை, 3 வயது சிறு வனுக்கு போதைப் பொருள் கொடுத்தல், இரண்டாம் படிவ மாணவன் பள்ளியில் உயிர்க்கொல்லி மருந்துடன் வலம் வந்து அருந்தியது, பின் நவீனின் மரணம். சட்டங்களும் அரசியல் வாதிகளின் திட்டங்களும் இந்த அவலங்களை துப்புரவு செய்ய முடியுமா அல்லது குறைந்த பட்சம் தவிர்க்கவோ அல்லது குறைக்க முடியுமா? நிச்சயமாக முடியாது. நம் சமுதாயத்தில் புரை யோடி கிடக்கும் இப்பிரச்சினைகளை சட்டத்தாலும் திட்டத் தாலும் முழுமையாக சிகிச்சை செய்ய முடியாது. இதற்கு காரணம் பல உண்டு. சட்டங்களும் திட்டங்களும் மாணவர்களிடையே பெரிய விழிப்புணர்வை ஏற் படுத்தவில்லை. மாணவர்களும் இந்த சட்டங்களுக்கும் திட்டங்களுக்கும் அடிபணிவதில்லை. இதற்கு காரணம் மாணவர்களின் மரபணுவில் வழி வழியாக விதைக்கப்பட்ட விருட்ச விதைகளே காரணம். அப்பன் திருந்தா விடில் சுப்பன் திருந்த வாய்ப்பில்லை, அதுவும் சுப்பன் சுயமாக திருந்தாவிடில் சட்டத்தாலும் திட்டத்தா லும் ஒன்றும் செய்ய இயலாது. உலக சுகாதார நிறுவனத்தின் அறிக்கை படி ஒரு மனிதனின் வாழ்வியல் அடைவு நிலையை நான்காக பிரிக் கலாம். அவை உடல் நலம், ஆத்ம நலம், அறிவு நலம், மற்றும் ஒழுக்க நலம். இந்த நான்கு கூற்றுதான் ஒரு மனிதனின் அன்றாட வாழ்வியல் தரத்தை நிர்ணயிக்கிறது. அம்மனிதன் மாணவனாக இருந்தாலும் சரி மற்றவர் களாக இருந்தாலும் சரி ஒவ்வொரு மனிதனின் செயலும் நடவடிக்கையும் இந்த நான்கு தூண்களுக்குள் அடங் கும். ஆத்ம நலம் இல்லாத பட்சத் தில் அறிவு நலமும் ஒழுக்கமும் சரிவர இல்லாத எந்த மனிதனும் மேற்குறிப் பிட்ட அவலங்களை செய்ய அதிக வாய்ப்புண்டு. மனம் வெறுப்புற்று ஆத்ம நலம் இல்லாத மனிதன் பிற உயிர்களுக்கும் மற்றும் தன் உயிருக்கும் ஊறு விளைவித்து கொள்வான். பாதிக்கப்பட்ட மனம், அரவணைக்க படாத உறவு, புறக்கணிக்கப்பட்ட உறவு, தோல்விகளால் துவண்ட மனம், வாய்ப்புகளே இல்லாமல் பரிதவிக்கும் சமு தாயம், இவர்களுக்கு ஒரு வகை வெறுப்பும் மனப்பாதிப்பும் உண் டாகும். இது போன்ற சூழ்நிலையில் உருவான மாணவர்கள் தன் அறியாமையில் சிறு சிறு கேளிக்கைகளுக்காக மது அருந்துவது, போதைப் பொருளுக்கு அடிமையாவது, பகடி வதை செய்வது, குண்டரி யலில் ஈடுபடுவது மற்றும் வன் முறையில் கூட்டாக ஈடுபடுவது. இம்மாதிரி பிரச்சினைகளை மனோ தத்துவ ரீதியில் அணுக வேண்டும் அல்லது ஜீவகாருண்ய ஒழுக்க ரீதியில் அணுக வேண்டும். ஒரு பெரும் கூட் டத்தை கூட்டி வலியுறுத்த முடியாது. ஒவ்வொரு தனி நபரையும் ஒரு மன நோயாளியாக பாவித்து, உள்கூற்றை ஆராய்ந்து பின்னர் தான் திருத்த முடியும். மன நலம் பாதிக்கப்பட்ட இவர்களால் தத்தம் குடும்பத்தினர்க்கும் , சமுதாயத்திற்கும் ஏன் நம் நாட்டிற்கே பெரிய அவமானமும் இகழ்வும் ஏற் படுகிறது. இந்த அடாத செயல்கள் அறியாமையால் மட்டும் உண்டாகவில்லை . மாறாக பிற உயிர்களை தன் உயிர்போல் கருதாத சுயநல போக்காலும் இக்கொடும் செயல்கள் உண்டாகின்றன. அரிக்கன் விளக்கில் விழுந்து அழியும் விட்டில் பூச்சி போல , மனம் நலம் பாதிக்கப்பட்ட மாணவர்கள் , முளையிலே கருகி வாழ்வை பாழ்படுத்தி கொள்கின்றனர். மாணவர்கள் வன்முறையில் ஈடுபடும்போது , சட்டபிடியில் சிக்கி தங்கள் எதிர்கால வாழ்வை அழித்து கொள்கிறார்கள். ஒரு முறை சிறைத் தண்ட னையை அனுபவித்தால் அது பதிவாகி வாழ்நாள் முழுவதும் நிழல் போல் தொடர்ந்து அம்மாணவனின் முன்னேற்றத்தை தடுக்கும். நல்ல தொழிலிலும் ,சமுதாயத்தில் நற்பெயரையும் சம்பாதிக்க முடியாது . இதனால் வாழ்க்கையே நிர்மூலமாகிவிடும் . இச்செயல்களுக்கு யார் காரணம் என்று குறிப்பிட்ட ஒரு நபரை கூற முடியாது. இருப்பினும் சமுதாயத்தில் உள்ள அனைவரும் இதற்கு பொறுப்பேற்க வேண்டும். பெற்றோர்களும் மற்றவர்களும் அவர் அவர் பொறுப்பை சரிவர செய்திருந்தால் மனித நேயமும் ஜீவகாருண்யமும் ஓங்கி இருக்கும், மாணவர்களும் மற்றவர்களும் வன்முறையில் ஈடுபட மனசாட்சி தடையாக இருந்து இருக்கும். ஆகவே, சட்டங்களும் திட்டங்களும் வன்முறையில் ஈடுபடும் மாணவர்களை சென்றடைய வேண்டும். மாண வர்கள் மனம் திருந்த வேண்டும். புத் தகங் களில் இருக்கும் சட்டங்களும் மேடையில் முழங்கும் திட்டங்களும் தனிப்பட்ட மாணவன் மனதில் மாறுதல் ஏற்படுத்த வேண்டும். இல்லாவிடில் இரைத்த நீர் நெல்லுக்கு செல்லாமல் பயனற்று போகும். மாணவர்களிடையே மன வளர்ச்சியும் மறுமலர்ச்சியும் ஏற்பட வேண்டும் என்றால் அரசு திட்டங்களும் செயலாக்க திட்டங்களும் நேரடியாக பள்ளி மாணவர்களை சென்றடைய வேண்டும். இன்றைய சூழ்நிலையில் நமது நாட்டில் மேற்கூறிய குற்றங்களுக் காக அரசாங்கம் பல கடுமையான சட்டங் களை இயற்றி உள்ளது. அவை சி.பி.சி., சொஸ்மோ 2012, இ.ஓ., போக்கா 2002 போன்றவை. இந்த சட்டங் களில் ஒரு முறை குற்றம் நிரூபிக்கப்பட்டால் மீண்டும் சரியான வாழ்க்கை நிலைக்கு திரும்ப இயலாது. ஆகவே மாணவர்களுக்கு தன்னடக்கமும் நன்னடத்தையும் இன்றியமையாததாகும். மேற்கூறிய விளக்கங்க ளும்,கருத்துக்களும் காஜாங் கூட்டமைப்பு சிறார் சிறைச்சாலைக்கு சென்று பார்த்தால் உள்ளங்கை நெல் லிக்கனியாக விளங்கும்.


சிறியரக விமானம் ஏரியில் விழுந்து 19 பேர் பலி!!

தெற்கு சூடானில்  தலைநகர் ஜூபாவிலிருந்து இரோல் நகரம் நோக்கி 22 பேரை ஏற்றிக்கொண்டு சென்ற சிறிய ரக விமானம் விபத்துக்குள்ளாகி 19 பேர் பலியாகியுள்ளனர்.

இதுபற்றி ஜூபா மாநில தகவல் அமைச்சர் டபான் அபெல் கூறியதாவது, தெற்கு சூடானில் தலைநகர் ஜோபாவிலிருந்து இரோல் நகரம் நோக்கி 22 பேரை ஏற்றிக்கொண்டு சென்ற சிறியரக விமானம் ஏரியில் விபத்துக்குள்ளாகி 19 பேர் பலியாகியுள்ளனர். இருவரை காணவில்லை. இதுவரை 6 வயது குழந்தை உள்பட 3 பேரை காயங்களுடன் மீட்டுள்ளோம். எதனால் இந்த விபத்து நடந்துள்ளது என இன்னும் தெரியவில்லை தொடர்ந்து விசாரணை நடத்திவருகி றோம் எனக்கூறியுள்ளார்.


செய்திகள்ஆகஸ்ட் 17 முதல் இந்தியாவில் ஹவாய் பி9 ஸ்மார்ட்போன்

ஹவாய் நிறுவனம் அதன் புதிய பி9 என்ற ஸ்மார்ட்போனை ஆகஸ்ட் 17ம் தேதி இந்தியாவில் அறிமுகப்படுத்தப்படும் என்று உறுதியளித்துள்ளது. எனினும் ஹவாய் பி9 பிளஸ் ஸ்மார்ட்போனின் வெளியீடு பற்றி நிறுவனம் இன்னும் அறிவிக்கப்படவில்லை. இந்த இரண்டு ஸ்மார்ட்ஃபோன்களிலும் மிகப்பெரிய சிறப்பம்சமாக பழம்பெரும் கேமரா தயாரிப்பாளரான லைகா உடன் இணைந்து செய்யப்பட்ட ஒரு இரட்டை பின்புற கேமரா அமைப்பு இடம்பெறுகின்றன. ஏற்கனவே இந்த இரண்டு ஸ்மார்ட்போன்களை பற்றி கடந்த ஏப்ரல் மாதம் குறிப்பிட்டுள்ளது குறிப்பிடத்தக்கது. டூயல் லென்ஸ் கேமரா என்று அழைக்கக்கூடிய ஹவாய் பி9, ஹவாய் பி9 பிளஸ் ஸ்மார்ட்போன்களில் இரண்டு 12 மெகாபிக்சல் சென்சார்கள் கொண்டுள்ளது. டூயல் லென்ஸ் கேமராவில் f/2.2 அபெர்ச்சர் உள்ளடக்கியுள்ளது. இரண்டு ஸ்மார்ட்ஃபோன்களிலும் 8 மெகாபிக்சல் முன் எதிர்கொள்ளும் கேமரா கொண்டுள்ளது. இந்த இரண்டு ஸ்மார்ட்ஃபோன்களும் இடையே சில வேறுபாடுகள் உள்ளன. அதாவது, பேட்டரி, டிஸ்ப்ளே அளவு மற்றும் வகை, உள்ளடங்கிய சேமிப்பு மற்றும் நினைவகம் ஆகும்.


குமரியில் முடங்கியது இயல்பு வாழ்க்கை; சூறைக் காற்றுடன் மழை: 4 பேர் பலி

கன்னியாகுமரி மாவட்டத்தில் நேற்று நள்ளிரவு முதல் 12 மணி நேரமாகத் தொடர்ந்து கனமழை பெய்து வருகிறது. பலத்த சூறைக்காற்றின் காரணமாக 300-க்கும் மேற்பட்ட மரங்கள், மின்கம்பங்கள் முறிந்து விழுந்தன. குமரி மக்களின் இயல்பு வாழ்க்கை பாதிக்கப்பட்டது. அம்மாவட்டத்தில் பல வழித்தடங்களிலும் போக்குவரத்து சேவை அடியோடு முடங்கியது.

ஒகி புயல் உருவானது:

தென்கிழக்கு வங்கக் கடலில் இலங்கைக்கு அருகில் இரண்டு நாள்களுக்கு முன்பு குறைந்த காற்றழுத்த தாழ்வுப் பகுதி உருவானது. இந்தத் தாழ்வுப் பகுதியானது தீவிரமடைந்து தெற்கு மற்றும் தென்கிழக்கு திசையில் குமரி கடல் பகுதி நோக்கி நகர்ந்தது. அது இன்று காலை மேலும் தீவிரமடைந்தது. காற்றழுத்தத் தாழ்வு மண்டலமாக மாறி, புயலாக உருவெடுத்துள்ளது. குமரியில் இருந்து 60 கிலோ மீட்டர் தூரத்தில் நிலை கொண்டுள்ள இந்தப் புயலுக்கு ஓகி (ockhi) என பெயர் இடப்பட்டுள்ளது. இந்நிலையில் வியாழக் கிழமை அதிகாலை 2 மணி முதல், பலத்த சூறைக்காற்றுடன் குமரி மாவட்டம் முழுவதும் மழை பெய்யத் துவங்கியது.

இந்த மழை நண்பகல் இரண்டு மணி தாண்டியும் ஒரே சீராக பெய்து கொண்டிருக்கிறது. பலத்த சத்தத்தோடு வீசிய சூறைக்காற்றால் வடசேரி, நாகர்கோவில், தக்கலை, மார்த்தாண்டம், குளச்சல், கன்னியாகுமரி, ஈத்தாமொழி உள்ளிட்ட மாவட்டம் முழுவதும் ஆங்காங்கே மின்கம்பங்கள், சாலையோரம், வீட்டுப் பகுதிகளில் நின்ற மரங்கள் வேரோடு சாய்ந்து விழுந்தன.

கன்னியாகுமரி மாவட்டம் முழுவதும் பரவலாக வீசிய சூறைக்காற்றினால் பல வீடுகளிலும் மொட்டை மாடிகளில் வைக்கப்பட்டிருந்த குடிநீர் தொட்டி களின் பிளாஸ்டிக் மேல்மூடிகள் போன்றவையும் வெகு தூரத்துக்கு தூக்கி வீசப்பட்டன.

மாவட்டம் முழுவதும் வீசிய சூறைக்காற்றில் பல மின்கம்பங்கள் சரிந்து விழுந்த நிலையில், முன்னெச்சரிக்கை நடவடிக்கையாக மாவட்டம் முழுவதும் மின் இணைப்பு துண்டிக்கப்பட்டது. போதிய மின்சாரம் இன்றி பெரும்பாலான தனியார் தொலைத்தொடர்பு கோபுரங்கள் வேலை செய்யவில்லை. இதனால் இணையதளம், செல்போன் உள்ளிட்ட தகவல் தொடர்பு சேவைகளும் முடங்கின. இதனால் ஒரே மாவட்டத்தில் இருந்தாலும் சொந்தங்க ளுக்குள் நலம் விசாரிக்கக் கூட முடியாமல் தவித்தனர் மக்கள்.

நாகர்கோவில் நகரின் பிரதானப் பகுதிகளான வடசேரி, பெண்கள் கிறிஸ்தவக் கல்லூரி சாலை, ஸ்டேட் பேங்க் சாலை, புத்தேரி சாலை என பெரும்பாலான இடங்களில் சாலையில் விழுந்து கிடந்த மரத்தினாலும், மின் இணைப்புகளாலும் போக்குவரத்து தடைபட்டது, பலத்த மழையினால் மாவட்டம் முழுவதும் பெரும்பாலான வர்த்தக நிறுவனங்கள், கடைகள் திறக்கப்படவில்லை. காலை நாளிதழ்கள், பால் உள்ளிட்டவற்றின் விநியோகம் பெரும்பாலான இடங்களில் நடைபெறவில்லை.இதனால் பச்சிளம் குழந்தைகளும் பாதிக்கப்பட்டனர்.

பல இடங்களிலும் பெரிய, பெரிய மரங்கள் விழுந்து கிடந்தன. நாகர்கோவில் ஆட்சியர் அலுவலக வளாகத்தில் உள்ள பூங்கா, வடசேரி எஸ்.பி.ஐ வங்கி ஆகிய இடங்களில் இருந்த மரங்களும் முறிந்து விழுந்தன. கண்ணாட்டுவிளையில் ஆலமரம், தோட்டியோட்டில் அயினி மரம் என பெரிய மரங்களே மழைக்கும், சூறைக்காற்றுக்கும் ஈடு கொடுக்க முடியாமல் அடியோடு முறிந்து விழுந்தன. இதனால் குமரி மாவட்டத்தில் உள்ள 12 பணிமனைகளிலும் இயக்கப்பட்ட பேருந்துகள் மீண்டும் பணிமனைக்கே திருப்பி விடப்பட்டன.

உறவினர்கள் இன்றி நடந்த திருமணங்கள்

முகூர்த்த நாளான இன்று குமரி மாவட்டத்தில் ஏராளமான திருமணங்களும் இருந்தன. ஆனால் தொடர் மழையின் காரணமாக உறவினர்கள் வருகை தர இயலவில்லை. பாதி வழியில் மழையில் சிக்கிக் கொண்டனர். இதனால் கல்யாண விருந்துக்கு செய்து வைத்த உணவுகள் வீணாகின. ஒரு சில திருமணங்கள் வேறு நாளுக்கு ஒத்திவைக்கப்பட்டது. சில திருமணங்கள் சுற்றங்கள் இருந்தும், மழையினால் தனிமையில் நடந்தது.

முடங்கியது ரப்பர் பால் வடிப்பு தொழில் முடங்கியது:

குமரி மேற்கு மாவட்டத்தில் பிரதானமாக உள்ள ரப்பர் பால்வடிப்புத் தொழில் இதனால் முடங்கியது. இதே போல் குலசேகரம், பேச்சிப்பாறை சுற்று வட்டாரப் பகுதிகளில் நூற்றுக்கணக்கான ரப்பர் மரங்கள் வேரோடு சாய்ந்து விழுந்தன. மாவட்டத்தில் பல்வேறு இடங்களும் வேப்பமரம், தென்னை, வாழை மரங்களும் வேரோடு சாய்ந்தது. கோட்டாறு_வடசேரி சாலையில் உள்ள நூறாண்டுகள் பழமை வாய்ந்த வேப்பமரம் வேரோடு சாய்ந்ததால் போக்குவரத்து துண்டிக்கப்பட்டது. தற்போது சபரி மலை சீசன் என்பதால் கன்னியாகுமரி, நாகர்கோவிலில் உள்ள கோயில்களுக்கு ஆன்மீகச் சுற்றுலா வந்த ஜயப்ப பக்தர்களும் தவித்தனர். சுற்றுலா தலங்களும் வெறிச்சோடின. .

தண்ணீர் சூழ்ந்த 50 வீடுகள்..

நாகர்கோவிலை அடுத்த ராஜாக்கமங்கலம் அண்ணா காலனியில் தாழ்வான பகுதியில் உள்ள வந்த 50 வீடுகளை தொடர் மழையினால் தண்ணீர் சூழ்ந்தன. இதனால் இவர்கள் வீட்டை விட்டு வெளியேற முடியாமல் தவித்தனர். மாவட்ட நிர்வாகத்தின் சார்பில் இவர்கள் அங்கிருந்து அழைத்து செல்லப்பட்டு அருகில் உள்ள அரசுப் பள்ளியில் தங்க வைக்கப்பட்டனர். அவர்களுக்குத் தேவையான அடிப்படை வசதிகளும் மாவட்ட நிர்வாகத்தின் சார்பில் செய்து கொடுக்கப்பட்டன.

கன்னியாகுமரி, அஞ்சுகிராமம் பகுதிகளில் தனித்தனியே 5 வீடுகளும், தென் தாமரைக்குளத்தில் 3 வீடுகளும், அகஸ்தீஸ்வரத்தில் 2 வீடுகளும் மழையில் இடிந்து விழுந்தன.

முடங்கிய சாலைகள்….தவித்த வாகன ஓட்டிகள்

நாகர்கோவில்_திருவனந்தபுரம் தேசிய நெடுஞ்சாலையில் ஆங்காங்கே வழியில் மரங்கள் முறிந்து விழுந்ததால் போக்குவரத்து முற்றிலும் முடங்கியது. நாகர்கோவில்_பறக்கை வழித்தடத்தில் மட்டுமே 4 கிலோ மீட்டருக்குள் 4 மரங்கள் முறிந்து விழுந்திருந்தன. சிற்றுந்துகள், ஆட்டோக்களும் இயக்கப்ப டவில்லை. தொடர் மழை, சூறைக்காற்றுக்கு பயந்து பொதுமக்களும் வீட்டை விட்டு வெளியே வரவில்லை. நூற்றுக்கணக்கான லாரிகளும் சாலைகளில் ஆங்காங்கே நிறுத்தி வைக்கப்பட்டன.

சூறைக்காற்றுக்கு 4 பேர் பலி

குமரி மாவட்டம் முழுவதும் பெய்த தொடர் மழை, சூறைக்காற்றின் காரணமாக இதுவரை நான்கு பேர் பலியாகி உள்ளனர். இதில் கார்த்திகைவடலியைச் சேர்ந்த ராஜேந்திரன்(40), ஈத்தாமொழி குமரேசன்(55) ஆகியோர் வீட்டின் முன்பகுதியில் தென்னை மரம் விழுந்து பரிதாபமாக உயிர் இழந்தனர். பளுகளில் வீடு இடிந்து அலெக்ஸாண்டர்(55) என்பவர் உயிர் இழந்தார். இதேபோல் மண்டைக்காடு பகுதியிலும் ஒருவர் உயிர் இழந்தார்.

பள்ளி, கல்லூரிகளுக்கு விடுமுறை..

தொடர் மழையின் காரணமாக குமரி மாவட்டத்தில் பள்ளி, கல்லூரிக்கு விடுமுறை விடப்பட்டன. நேற்று நள்ளிரவு முதல் மழை பெய்து வரும் நிலையில் மாவட்ட நிர்வாகத்தின் சார்பில் போதிய முன்னேற்பாடு நடவடிக்கைகளோ, மீட்பு குறித்த திட்டமிடுதலோ இல்லாததால் பொதுமக்கள் கடும் சிரமத்துக்கு உள்ளாகினர்.


அமெரிக்கா கடற்படை பயிற்சிக்குத் தேர்வான முதல் மலேசிய இந்திய பெண்

கோலாலம்பூர்,

லிப்பிஸ், கிலிப்ஃபோர்ட் தேசியப் பள்ளியின் முன்னாள் மாணவி பி.ஜனுஷா, அமெரிக்க கடற்படை பயிற்சிக்குத் தேர்வு செய்யப்பட்டிருக்கிறார். 19 வய தான ஜனுஷா, தேசிய பாதுகாப்பு பல்கலைக்கழக அறக்கட்டளையின் மாணவராவார். உலகம் முழுவதிலும் உள்ள அனுபவம் வாய்ந்த கடற்படை அதிகாரி களுடன் அமெரிக்க கடற்படையில் இவர் டிப்ளோமா பயிற்சியை மேற்கொள்ளவிருக்கிறார். நேர்முகத் தேர்வு மற்றும் கடுமையான சோதனைக்குப் பின்னர் ஜனுஷா அடுத்த மாதம்  இப்பயிற்சியில் நுழைவதற்கு அனுமதி கிடைத்துள்ளது.

Read More: Malaysia Nanban Tamil Daily on 18.5.2018


மிஸ்டர் பினாங்கு உடல் கட்டழகர் போட்டியில் வீரனேஸ்வரன் குணசீலன் சாதனை.

ஈப்போ மிஸ்டர் பினாங்கு உடல் கட்டழகர் போட்டியின் ஜூனியர் பிரிவில் இரண்டாவது பரிசும், 70 கிலோ வெந்தர் வெயிட் பிரிவில் மூன்றாவது பரிசும் வென்று வீரனேஸ்வரன் குணசீலன் சாதனை படைத்துள்ளார்.பினாங்கு புக்கிட் ஜம்புல் கோல்ப் ரிசோர்ட்டில் நடைபெற்ற ஜூனியர் உடல் கட்டழகர் போட்டியில் பங்கேற்பதற்காக வீரனேஸ்வரன் தாசேக் போடி மசல் பிட்னஸ் ஜிம் செண்டர் உரிமையாளர் குணசேகரனிடம் ஓராண்டு பயிற்சியை பெற்றார். ஜூனியர் பிரிவில் மொத்தம் ஆறு போட்டியாளர்கள் கலந்து கொண்ட இப்போட்டியில் வீரனேஸ்வரனுக்கு இரண்டாவது பரிசு கிடைத்தது.அதே வேளையில் 70க்கும் 75 கிலோவுக்கும் இடைப்பட்டவர்களுக்கான போட்டியில் மூன்றாவது பரிசை வீரனேஸ்வரன் வென்றார். இந்திய இளைஞர்களை உடல் கட்டழகர்களாக உருவாக்குவதில் தனது மையம் தயாராக உள்ளது என்று பயிற்சியாளர் குணசேகரன் கூறினார்.


இந்திய டாக்சி ஓட்டுநர்கள் மீது அவதூறு குற்றச்சாட்டுகள்!!

இந்திய டாக்சி ஓட்டுநர்கள் மீது சுமத்தப்படும் அவதூறு குற்றச்சாட்டுகளை நாங்கள் சாதாரணமாக விடமாட்டோம் என்று மக்கள் கொமுனிகேஷன் வாடகைக் கார் ஓட்டுநர்கள் சங்கத்தின் தலைவர் முத்து நேற்று கூறினார்.உபர், கிரேப் கார்கள் போன்றவற்றால் டாக்சி ஓட்டுநர்களின் வருமானம் பெரிதும் பாதிக்கப்பட்டு வருகிறது.தற்போது நாட்டில் எரிவாயுவின் தட்டுப்பாட்டால் டாக்சிகளுக்கு எரிவாயு நிரப்புவதிலேயே எங்களுக்கு நேரமும் காலமும் பாழாகி விடுகிறது. இப்படி பல போராட்டங்களுக்கு மத்தியில் டாக்சி ஓட்டுநர்கள் தங்களின் பிழைப்பை நடத்தி வருகின்றனர். இப்பிரச்சினைகளின் காரணமாக பலர் இத் துறையை விட்டே ஓடி விட்டனர்.இப்படி பல பிரச்சினைகளுக்கு மத்தியில் டாக்சி ஓட்டுநர்கள் மீது அவதூறு குற்றச்சாட்டுகள் சுமத்தப்படுவது அவர் களின் வாழ்வாதாரத்தை மேலும் பாதித்து வருகிறது.குறிப்பாக தனது காரில் பயணித்த இந்தியப் பெண் ஒருவரிடம் நகைகளை கொள்ளையடித் ததாக டாக்சி ஓட்டுநர் சுகுமாறனை போலீசார் கைது செய்தனர். இரண்டு நாட்கள் போலீஸ் தடுப்புக் காவலில் வைக்கப்பட்ட சுகுமாறனிடமிருந்து டிராவல்ஸ் போலீஸ் தலைமையகத்தின் போலீஸ் அதிகாரிகள் வாக்குமூலம் பதிவு செய்த பின் நேற்று மாலை 5.15 மணிக்கு அவரை விடுவித்தனர்.அவர் மீதான குற்றச்சாட்டுகள் பொய்யானவையாகும். ஆனால் குற்றம் செய்தார் எனக் கூறப்படும் தகவல் வாட்ஸ்அப்பில் நாடு முழுவதும் பரவியுள்ளது. இச்சம்பவத்தால் சுகுமாறனால் எப்படி மீண்டும் டாக்சியை ஓட்ட முடியும். வாடிக்கையாளர்கள் எப்படி துணிந்து அவரின் டாக்சியில் ஏறுவார்கள் என்று முத்து கேள்வி எழுப்பினார்.அன்றாட பிழைப்பை நம்பி தான் அனைத்து டாக்சி ஓட்டுநர்களும் போராடி வருகின்றனர். இப்படி அவர்களின் பிழைப்பில் மண் போடும் வகையிலான அவதூறு குற்றச்சாட்டுகளை சங்கம் இனியும் பொறுத்துக் கொள்ளாது. அதன் அடிப்படையில் சுகுமாறன் மீது அவதூறு குற்றச்சாட்டுகளை சுமத்தியவர் மீது விரைவில் மான நஷ்ட வழக்கு தொடரப்படும் என்று முத்து செய்தியாளர்களிடம் கூறினார்.இதனிடையே சுகுமாறன் சம்பந்தப்படுத்திய கொள்ளை சம்பவம் வாட்ஸ்அப்பில் பரவி வருவது எங்களுக்கு தெரியவந்தது. உடனே இவ்விவகாரம் குறித்து போலீசில் புகார் செய்யுமாறு சுகுமாறனை நாங்கள் கேட்டுக் கொண்டோம். அவரும் டாங் வாங்கி போலீஸ் நிலையத்தில் புகார் செய்தார். இருந்த போதிலும் சந்தேகத்தின் அடிப்படையில் சுகுமாறனை போலீசார் கைது செய்தனர். சம்பந்தப்பட்ட பெண்ணின் வாக்குமூலத்தில் முரண்பாடுகள் இருந்ததால் சுகுமாறன் விடுவிக்கப்பட்டார் என்று டாக்சி ஓட்டுநர்களில் ஒருவரான ஜோன் கூறினார்.டாக்சி ஓட்டுநர் சுகுமாறனும் ஆதரவு தெரி விப்பதுடன் அவர் குறித்து போலீசாரிடம் பேச்சுவார்த்தைகள் நடத்தவும் 20க்கும் மேற்பட்ட டாக்சி ஓட்டுநர்கள் நேற்று போலீஸ் நிலையத்திற்கு வந்திருந்தனர் என்பதும் குறிப்பிடத்தக்கது.


5 இன்ச் டிஸ்ப்ளே கொண்ட Meizu m3s ஸ்மார்ட்போன்

Meizu நிறுவனம் m3s என்ற ஸ்மார்ட்போனை சீனாவில் அறிமுகப்படுத்தியுள்ளது. இந்த Meizu m3s ஸ்மார்ட்போன் 16ஜிபி உள்ளடங்கிய சேமிப்பு கொண்ட 2ஜிபி ரேம் மற்றும் 32ஜிபி உள்ளடங்கிய சேமிப்பு கொண்ட 3ஜிபி ரேம் ஆகிய இரண்டு வகைகளில் வருகிறது. இது CNY 699 (சுமார் ரூ.7,200) விலையிலும் மற்றும் CNY 899 (சுமார் ரூ.9,200) விலையிலும் கிடைக்கும். Meizu m3s ஸ்மார்ட்போன், முன் ஆர்டர் வரிசையில் நிறுவனத்தின் கடைகளில் கிடைக்கும் மற்றும் இதன் விற்பனை வெள்ளிக்கிழமை முதல் தொடங்கும். டூயல் சிம் ஆதரவு கொண்ட Meizu m3s ஸ்மார்ட்போனில் Flyme ஓஎஸ் 5.1 அடிப்படையிலான ஆண்ட்ராய்டு 5.1 லாலிபாப் மூலம் இயங்குகிறது. Meizu m3s ஸ்மார்ட்போனில் 1280x720 பிக்சல்கள் தீர்மானம் கொண்ட 2.5D வளைந்த கிளாஸ் பாதுகாப்புடன் 5.0 இன்ச் எச்டி டிஸ்ப்ளே இடம்பெறுகிறது. இந்த ஸ்மார்ட்போனில் மாலி T860 ஜிபியூ மற்றும் 2ஜிபி ரேம் உடன் இணைந்து 1GHz அக்டா கோர் மீடியாடெக் MT6750 ப்ராசசர் மூலம் இயக்கப்படுகிறது.


விருந்து நிகழ்ச்சியில் போதைப்பொருள்|5 மாணவர்கள் உட்பட 22 பேர் கைது!

கோலாலம்பூர் தனிப்பட்ட முறையில் நடத்தப்பட்ட விருந்து நிகழ்ச்சியில் போதைப்பொருள் உட்கொண்ட 4 இடைநிலைப்பள்ளி மாணவர்கள், மேற்கல்விக்கூட மாணவர் உட்பட 22 பேரை போலீசார் கைது செய்துள்ளனர்.தலைநகரிலுள்ள அடுக்குமாடி வீட்டில் கடந்த புதன் கிழமை டாங் வாங்கி காவல் நிலைய போதைப் பொருள் தடுப்புப் பிரிவினர் இச்சோதனையை மேற்கொண்டனர். சம்பந்தப்பட்ட வீட்டிலிருந்த 13 முதல் 30 வயதுடையவர்களிடம் மேற்கொள்ளப்பட்ட சிறுநீர் சோதனையில் அனைவரும் போதைப்பொருள் உட் கொண் டிருந்தது தெரியவந்ததாக டாங் வாங்கி மாவட்ட போலீஸ் தலைவர் முகமட் சுக்ரி கமான் தெரிவித்தார். கைது செய்யப்பட்டவர்களில் ஒருவர் போதைப் பொருள் விநியோகஸ்தர் என போலீஸ் நம்புகிறது. சோதனை மேற்கொள்ளப்பட்ட வீட்டிலிருந்து 26 எராமின் 5 போதை மாத்திரைகள், 14 எக்ஸ்டாசி போதை மாத்திரைகள் கைப்பற்றப்பட்டன. கைது செய்யப்பட்ட அனைவரும் மேல் விசாரணைக்காக தடுத்து வைக்கப்பட்டுள்ளனர். தலைநகரில் மாணவர்களும் இளைஞர்களும் தனிப்பட்ட முறை யில் நடத்தும் அனைத்து விருந்து நிகழ்ச்சிகளையும் போலீசார் கண்காணித்து வருவதாக முகமட் சுக்ரி கமான் தெரிவித்தார்.


குடும்பங்களை பிரிக்கும் டொனால்டு டிரம்பின் திட்டத்திற்கு அவருடைய மனைவி மெலானியா எதிர்ப்பு

வாஷிங்டன்,

அமெரிக்காவில் குடியேறுபவர்கள் மற்றும் அகதிகள் விவகாரத்தில் டொனால்டு டிரம்ப் எந்தஒரு கனிவும் கிடையாது என்ற நிலையில் செயல்பட்டு வருகிறார். இவ்வாறு அவர் கொண்டுவரும் திட்டத்திற்கு எதிர்க்கட்சிகள், பொதுமக்கள் தரப்பில் எதிர்ப்பு தெரிவிக்கப்படுகிறது. நீதிமன்றமும் எதிர்க்கிறது. ஆனால் தன்னுடைய நிலைப்பாட்டில் எந்தஒரு மாற்றமும் கிடையாது என டிரம்ப் நகர்ந்து வருகிறார். இந்நிலையில் மற்றொரு சர்ச்சைக்குரிய திட்டம் ஒன்றை டொனால்டு டிரம்ப் அரசு முன்னெடுத்து வருகிறது.

அதாவது சட்டவிரோதமாக அமெரிக்காவிற்குள் குடும்பமாக நுழைபவர்கள் தனித்தனியாக பிரிக்கப்படுகிறார்கள். குழந்தைகள் பெற்றோர்களிடம் இருந்து பிரிக்கப்படுகிறார்கள். கடந்த 6 வார காலங்களில் மட்டும் இதுபோன்று 2 ஆயிரம் குடும்பங்கள் பிரிக்கப்பட்டு உள்ளது. அடைக்கலம் கோரி அமெரிக்கா விற்குள் நுழைபவர்கள் பாதுகாப்பு படைகளால் கைது செய்யப்பட்டு காவலில் வைக்கப்படுகிறார்கள், அவர்கள் மீது கிரிமினல் வழக்கு பதிவு செய்யப்ப டுகிறது. குடும்பங்கள் பிரிக்கப்படுவதால் நூற்றுக்கணக்கான சிறார்களும் தடுப்பு மையங்களில் தங்க வைக்கப்பட்டுள்ளனர். இது எதிர்பார்க்காத ஒரு கொள்கை முடிவு என சமூக ஆர்வலர்கள், மனித உரிமைகள் குழுக்கள் விமர்சனம் செய்துள்ளன.

இந்நிலையில் டொனால்டு டிரம்பின் திட்டத்திற்கு அவருடைய மனைவி மெலானியாவும் எதிர்ப்பை பதிவு செய்துள்ளார். “குழந்தைகள் அவர்களுடைய பெற்றோர்களிடம் இருந்து பிரிக்கப்படுவதை பார்க்க வெறுக்கிறேன், ஒரு வெற்றிகரமான குடியேற்ற சீர்திருத்தத்தை விரும்புகிறேன்,” என மெலானியா கூறியுள்ளார். அமெரிக்காவின் முன்னாள் முதல் குடிமகளான லாரா புஷ், குழந்தைகளை பெற்றோர்களிடம் இருந்து பிரிப்பது ஒழுக்கமற்றது என விமர்சனம் செய்துள்ளார்.


சீனாவில் சக்தி வாய்ந்த நிலநடுக்கம்: 8 பேர் பலி

சீனாவின் மேற்கு பகுதியில் ஏற்பட்ட சக்திவாய்ந்த நிலநடுக்கத்தில் சிக்கி 8 பேர் பலியாகினர். 20 பேர் காயமடைந்துள்ளனர். சீனாவின் ஜின்ஜியாங் மாகாணத்தில் காலை 5.58 மணியளவில் நிலநடுக்கம் ஏற்பட்டுள்ளது. இந்த நிலநடுக்கம் ரிக்டர் அளவுகோலில் 5.4-ஆக பதிவாகியுள்ளது. மேலும் இந்த நிலநடுக்கம் ஆப்கானிஸ்தான், பாகிஸ்தான் போன்ற நாடுகளிலும் உணரப்பட்டது. 50க்கும் மேற்பட்ட வீடுகள் நிலநடுக்கம் காரணமாக சரிந்துள்ளன. மீட்புப் பணிகள் தொடர்ந்து நடந்து வருகிறது என சீன அதிகாரிகள் தரப்பில் தெரிவிக்கப்பட்டுள்ளது. சீனாவின் மேற்கு பகுதியில் அடிக்கடி நிலநடுக்கம் ஏற்படுவது வழக்கமான நிகழ்வு ஆகும். சீனாவில் 2008-ம் ஆண்டு ஏற்பட்ட நில நடுக்கத்துக்கு 90,000 பேர் பலியாகினர் என்பது குறிப்பிடத் தக்கது.


துப்புரவுப் பணியில் துங்கு மக்கோத்தா ஜொகூர்.

(எம்.கே.வள்ளுவன்) ஜொகூர் பாரு,

நேற்று இங்கு ஜொகூர் பாரு மாவட்ட அனாக் மூடா பங்சா ஜொகூர் இயக்கம் ஏற்பாடு செய்திருந்த துப்புரவு பணியில் மேன்மை தங்கிய ஜொகூர் பட்டத்து இளவரசர் துங்கு இஸ்மாயில் சுல்தான் இப்ராஹிம் அவரின் துணைவியார் சேபுவான் கலிடா புஸ்தாமாம் கலந்து கொண்டு துப்புரவு பணியில் ஈடுப்பட்டனர். ஜொகூர் மாநில இளைஞர் மன்றத்தின் ஆதரவுடன் நடைபெற்ற இந்தப் பணியில் துங்கு மக்கோத்தா தம்பதியினருடன் இளைஞர்களும் சேர்ந்து கொண்டனர்.

Read More: Malaysia Nanban Tamil Daily on 11.2.2019


தூத்துக்குடி துப்பாக்கி சூட்டை கண்டித்து தமிழகம் முழுவதும் நாளை கடையடைப்பு!

தூத்துக்குடி துப்பாக்கி சூட்டை கண்டித்து தமிழகம் முழுவதும் நாளை கடையடைப்பு போராட்டம் நடைபெறும் என தமிழ்நாடு வணிகர்கள் சங்கங்களின் பேரவை தலைவர் வெள்ளையன் அறிவித்துள்ளார். தூத்துக்குடி மாவட்டத்தில் செயல்பட்டு வரும் ஸ்டெர்லைட் ஆலைக்கு எதிர்ப்பு தெரிவித்து நேற்று நடைப்பெற்ற போராட்டத்தில் போலீசார் துப்பாக்கிச்சூடு நடத்தினர். போலீசாரின் துப்பாக்கி சூட்டில் இன்று காலை வரை 12 பேர் உயிரிழந்தனர். மேலும் காயமடைந்த பலர் மருத்துவமனைகளில் சிகிச்சை பெற்று வருகின்றனர்.
இதைதொடர்ந்து, இன்று காலை முதல் தூத்துக்குடியில் போலீசார் பொதுமக்களிடையே மீண்டும் மோதல் போக்கு நீடித்து வந்தது. இதில் போலீசார் கண்ணீர்புகைக் குண்டுகளையும், ரப்பர் குண்டுகளையும் பயன்படுத்தி கலைக்க முயற்சி செய்து கொண்டிருந்தனர்.
இந்நிலையில், இன்று பிற்பகல் அண்ணாநகர் பகுதியில் போலீசார் போராட்டகாரர்களிடையே மோதல் ஏற்பட்டது. அப்போது பொதுமக்கள் கல்வீச்சில் தூத்துகுடி மாவட்ட எஸ்.பி. மற்றும் 10க்கும் மேற்பட்ட போலீசாருக்கு காயம் ஏற்பட்டது. கல்வீச்சை தொடர்ந்து போலீசார் மீண்டும் நடத்திய துப்பாக்கி சூட்டில் ஒருவர் உயிரிழந்தார். 5 பேர் படுகாயம் அடைந்தனர். இதனால் தூத்துக்குடியில் தொடர்ந்து பதற்று சூழல் நீடித்து வருகிறது.
இந்நிலையில், இதுகுறித்து இன்று செய்தியாளர்களை சந்தித்த தமிழ்நாடு வணிகர்கள் சங்கங்களின் பேரவை தலைவர் வெள்ளையன்,ஸ்டெர்லைட்டிடம் பணம் வாங்கிக்கொண்டே போலீஸ் துப்பாக்கியால் சுட்டுள்ளனர். தமிழக போலீசுக்கு பணம் கொடுத்து கலவரத்தை தூண்டிவிட்டுள்ளது ஸ்டெர்லைட். ஓய்வுபெற்ற போலீஸ் அதிகாரிகள் மூலம் காவல்துறைக்கு பணம் செல்கிறது. தூத்துக்குடி துப்பாக்கி சூட்டை கண்டித்து தமிழகம் முழுவதும் நாளை கடையடைப்பு போராட்டம் நடைபெறும் என அவர் தெரிவித்துள்ளார்.


ராஜீவ் கொலைக் குற்றவாளிகள் 7 பேரை விடுதலை செய்ய கூடாது மத்திய உள்துறை அமைச்சு

புதுடெல்லி,

முன்னாள் பிரதமர் ராஜீவ்காந்தி கடந்த 1991-ம் ஆண்டு மே 21-ந் தேதி சென்னையை அடுத்த ஸ்ரீபெரும்புதூரில் நடைபெற்ற தேர்தல் பிரசார பொதுக்கூட்டத்தில் படுகொலை செய்யப்பட்டார். இந்த வழக்கில் முருகன், சாந்தன், பேரறிவாளன், நளினி, ராபர்ட் பயஸ், ரவிச்சந்திரன், ஜெயக்குமார் ஆகிய 7 பேருக்கு தண்டனை விதிக்கப்பட்டது. முருகன், சாந்தன், பேரறிவாளன் ஆகிய 3 பேருக்கு தூக்கு தண்டனையும், நளினி உள்ளிட்ட மற்ற 4 பேருக்கு ஆயுள் தண்டனையும் விதிக்கப்பட்டது.

தூக்கு தண்டனை விதிக்கப்பட்ட 3 பேரும் ஜனாதிபதிக்கு கருணை மனு அனுப்பினார்கள். இந்த கருணை மனுக்கள் மீது முடிவு எடுக்க காலதாமதம் ஏற்பட்டதாக கூறி, அவர்களுக்கு விதிக்கப்பட்ட தூக்கு தண்டனையை ஆயுள் தண்டனையாக குறைத்து 2014-ம் ஆண்டு சுப்ரீம் கோர்ட்டு உத்தரவிட்டது. மேலும் இந்த 3 பேரையும் விடுதலை செய்வது குறித்து உரிய அரசு முடிவு எடுக்கலாம் என்றும் கூறியது.

இதைத்தொடர்ந்து முருகன், சாந்தன், பேரறிவாளன் மட்டுமின்றி இந்த வழக்கில் ஏற்கனவே ஆயுள் தண்டனை அனுபவித்து வரும் நளினி, ராபர்ட் பயஸ், ரவிச்சந்திரன், ஜெயக்குமார் ஆகியோரையும் சிறையில் இருந்து விடுதலை செய்யப்போவதாக தமிழக அரசு அறிவித்தது.

தமிழக அரசின் இந்த முடிவை எதிர்த்து அப்போது மத்தியில் ஆட்சியில் இருந்த காங்கிரஸ் கூட்டணி அரசு, சுப்ரீம் கோர்ட்டில் ‘ரிட்’ மனு தாக்கல் செய்தது. அந்த மனுவை விசாரணைக்கு ஏற்றுக்கொண்ட சுப்ரீம் கோர்ட்டு, 7 பேரையும் விடுதலை செய்ய இடைக்கால தடை விதித்து உத்தரவிட்டது. அதன்பிறகு இந்த வழக்கை விசாரிக்க அமைக்கப்பட்ட அரசியல் சாசன அமர்வு பிறப்பித்த உத்தரவுக்கு எதிராக தமிழக அரசு மறுஆய்வு மனு ஒன்றை தாக்கல் செய்தது.

இதற்கிடையே, தாங்கள் 20 ஆண்டுகளுக்கும் மேலாக சிறையில் உள்ளதால் தங்களை விடுதலை செய்ய வேண்டும் என்று கோரி முருகன், சாந்தன், பேரறிவாளன் உள்ளிட்ட 7 பேரும் தமிழக அரசுக்கு கோரிக்கை மனு அளித்தனர். மேலும், தன்னை விடுவிக்கும்படி தமிழக அரசுக்கு உத்தரவிடக்கோரி சென்னை ஐகோர்ட்டில் நளினி ஒரு மனு தாக்கல் செய்தார்.

இதனையடுத்து, அவர்களது கோரிக்கையை பரிசீலித்த தமிழக அரசு, அவர்கள் அனைவரும் 24 ஆண்டுகளாக சிறையில் உள்ள காரணத்தால், அவர்களை விடுதலை செய்ய முடிவு செய்து, அதற்கு மத்திய அரசின் ஒப்புதல் கோரி கடந்த 2016-ம் ஆண்டு 2 கடிதங்கள் எழுதியது. ஆனால் அதற்கு மத்திய அரசு பதில் தரவில்லை.

இதற்கிடையே, தமிழக அரசு ஏற்கனவே தாக்கல் செய்திருந்த மறுஆய்வு மனு மீதான விசாரணையில், 7 குற்றவாளிகளையும் விடுவிப்பது குறித்து மத்திய அரசின் கருத்தை 3 மாதங்களுக்குள் தெரிவிக்க வேண்டும் என்று கடந்த ஜனவரி மாதம் 23-ந் தேதி சுப்ரீம் கோர்ட்டு உத்தரவு பிறப்பித்தது.

இதைத்தொடர்ந்து, தற்போது சிறையில் உள்ள கைதிகள் முருகன், சாந்தன், பேரறிவாளன், நளினி, ராபர்ட் பயஸ், ரவிச்சந்திரன், ஜெயக்குமார் ஆகிய 7 பேரின் உடல் ஆரோக்கியநிலை, மனநிலை, பொருளாதார பின்னணி, சமூக பின்னணி, குடும்பச் சூழல், அவர்களுக்கு வழங்கப்பட்ட தண்டனை விவரம் மற்றும் வழக்கு தொடர்பான ஆவணங்களை அனுப்பி வைக்குமாறு மத்திய உள்துறை அமைச்சகம் தமிழக அரசுக்கு கடிதம் அனுப்பியது.

மத்திய அரசின் அந்த கடிதத்துக்கு தமிழக அரசு உரிய பதிலை அனுப்பி வைத்ததாக கூறப்படுகிறது.

ராஜீவ்காந்தி கொலை கைதிகள் பற்றி மத்திய அரசு கேட்டுள்ள விவரங்கள் மற்றும் ஆவணங்களை தமிழக அரசு அனுப்பி வைத்தது. இந்த நிலையில்  மத்திய உள்துறை அமைச்சகம் கடந்த ஏப்ரல் 18ஆம் தேதி  கடிதம் எழுதி உள்ளது அதில் ராஜீவ் கொலை குற்றவாளிகள் 7 பேரை விடுதலை செய்ய கூடாது என கூறி உள்ளது.

முன்னாள் பிரதமர் ராஜீவ் காந்தி விடுதலை புலிகளின் கொடூர சதித்திட்டம் மூலம் கொல்லப்பட்டார். ராஜீவ் காந்தியுடன் அந்த சம்பவத்தில் 9 காவலர்க ளும் கொல்லப்பட்டனர் ..குற்றவாளிகள் 7 பேரில் 4 பேர் வெளிநாட்டவர்கள் என்பதால் விடுதலை முடிவு அபாயகரமான முன்னுதாரணமாகிவிடும் என ராஜீவ் கொலை குற்றவாளிகள் 7 பேரை விடுதலை செய்ய கூடாது என கடந்த ஏப்ரல் 18ஆம் தேதி தமிழக அரசுக்கு மத்திய உள்துறை அமைச்சகம் கடிதம் எழுதி உள்ளது


சாதனை புரிந்து நாட்டுக்கு பெருமை சேர்ப்பேன்

கோலாலம்பூர்,

மலேசிய ஓட்டப்பந் தயத்துறையில் கைரூல் ஹபிசின் சாதனைகளை முறியடிக்கும் இலக்குடன் ஜி. அர்விந்த் தேவர் கடுமையாக போராடி வருகிறார். தென்கிழக்காசிய நாடுகளுக்கான சீ விளையாட்டுப் போட்டி கடந்த ஆகஸ்ட் மாதம் மலேசியாவில் வெகுச் சிறப்பான முறையில் நடை பெற்றது.

இப்போட்டியின் ஓட்டப்பந்தயப் பிரிவில் 100 மீட்டர் ஓட்டப் போட்டியில் தேசிய வீரர் கைரூல் ஹபிஸ் தங்கப்பதக்கம் வென்று அசத்தினார். தென்கி ழக்காசிய நாடுகளின் மின்னல் வேக ஓட்டக்காரர் என்று அழைக்கப்பட்ட கைரூல் ஹபிஸ் 200 மீட்டர் ஓட்டப் போட்டியிலும் தங்கம் வெல்வார் என எதிர்பார்க்கப்பட்டது. பரபரப்பாக நடைபெற்ற இப்போட்டியில் கைரூல் ஹபிஸ் நான்காவது இடத்தை பிடித்து அதிர்ச்சியை ஏற்படுத்தினார்.ஆனால் யாரும் எதிர்பார்க்காத நிலையில் நாட்டின் மற்றொரு ஓட்டப் பந்தய வீரர் ஜி. அர்விந்த் தேவர் வெண்கலப்பதக்கம் வென்று அசத்தினார்.

Read More: Malaysia Nanban News Paper on 30.11.2017


திமுகவிற்கு காங்கிரஸ் வைத்த செக்!

நடந்து முடிந்த தேர்தலில் தமிழகத்தில் அதிமுக, பாஜக கூட்டணி ஒரு இடத்திலும், திமுக, காங்கிரஸ்  கூட்டணி 37 இடங்களிலும் வெற்றி பெற்றது. தமிழக நாடாளுமன்ற உறுப்பினர்கள் அனைவரும் ஜூன் 18ஆம் தேதி பதவி ஏற்று கொண்டனர். அனைவரும் தமிழில் பதவி ஏற்று கொண்டது தமிழக மக்களால் வரவேற்கப்பட்டது. தமிழகத்தில் இருந்து தேர்ந்தெடுக்கப்பட்ட 6 ராஜ்யசபா எம்.பி.க்களின் பதவி காலம் முடிய போகும் நிலையில், மீண்டும் ராஜ்ய சபா உறுப்பினர்களை தேர்ந்தெடுக்க திமுக, அதிமுக கட்சிகள் தீவிரமாக செயல்பட்டு வருகின்றனர். இந்த நிலையில் திமுக சார்பாக 3 ராஜ்யசபா எம்.பி.களையும், அதிமுக சார்பாக 3 ராஜ்யசபா எம்.பி.களையும் தேர்ந்தெடுக்க முடியும்.

இதில் திமுக,அதிமுக இரண்டு கட்சிகளும் கூட்டணி கட்சிகளுக்கு ஒரு ராஜ்யசபா சீட் கொடுக்கப்படும் என்று நாடாளுமன்ற தேர்தலின் போது கூறி னார்கள். ஆகையால் திமுக சார்பாக வைகோவிற்கும், அதிமுக சார்பாக அன்புமணிக்கும் கொடுக்கப்படும் என்று தெரிகிறது. இந்த நிலையில் தமிழ கத்தில் நடைபெற இருக்கும் விக்கிரவாண்டி, நாங்குநேரி ஆகிய இரண்டு சட்டமன்ற இடைத்தேர்தலில் திமுக போட்டியிடும் என்று கூறுகின்றனர். இதில் நாங்குநேரி ஏற்கனவே காங்கிரஸ் வெற்றி பெற்ற தொகுதி என்பதால் அந்த தொகுதியை திமுகவிற்கு விட்டு கொடுக்க வேண்டும் என்று திமுக சார்பாக கோரிக்கை வைக்கப்பட்டது. இந்த நிலையில் அந்த தொகுதியை திமுகவிற்கு விட்டு கொடுக்கும் நிலையில் காங்கிரஸ் மேலிடம் உள்ளதாக சொல்லப்படுகிறது.

அதோடு காங்கிரஸ் சார்பாகவும் திமுகவிற்கு ஒரு கோரிக்கை வைத்துள்ளதாக செய்திகள் வருகின்றன. அந்த செய்தி பற்றி விசாரித்த போது காங்கிரஸ் கட்சி திமுகவிற்காக நாங்குநேரி சட்டமன்ற தொகுதியை விட்டுக்கொடுப்பதாகவும், அதற்கு பதிலாக முன்னாள் பிரதமர் மன்மோகன் சிங்கிற்கு ராஜ்யசபா சீட் கொடுக்கும் படி கோரிக்கை வைத்ததாக சொல்லப்படுகிறது. இதனால் தமிழகத்தில் இருந்து முன்னாள் பிரதமர் மன்மோகன் சிங் ராஜ்யசபா எம்.பி. யாக தேர்ந்த்தெடுக்கப்படுவார் என்று அரசியல் வட்டாரங்கள் தெரிவிக்கின்றனர்.


நேர்காணலுக்கு வரும் பெண்களை  மேலாடை கழற்ற சொல்வதா?

பணி நிமித்தம் நேர்காணலுக்கு வரும் பெண்களை இடுப்புக்கு மேலே தங்கள் உள்ளாடைகள் தெரியும் வரை ஆடைகளைக் களையச் சொன்ன மலிண்டோ ஏர் விமான நிறுவனத்தின் செயலை இந்நாட்டில் உள்ள மகளிரும் மகளிர் நாடாளுமன்ற உறுப்பினர்களும் கடுமையாகச் சாடியுள்ளனர். இது ஒரு வெறுக்கத்தக்க, பெண்களை அவமானப்படுத்தும் ஒரு செயலாகும். நேர்காணலில் பெண்கள் இப்படித்தான் செய்ய வேண்டும் என்று மலிண்டோ காரணம் சொன்னாலும் இது மிகவும் மோசமான ஒரு நேர்காணல் முறையாகும் என்று அமானா கட்சியின் கோத்தா ராஜா நாடாளுமன்ற உறுப்பினர் டாக்டர் சித்தி மரியா மஹ்மூட் கூறினார். அவர்கள் (மலிண்டோ) என்ன காரணம் கூறப்போகிறார்கள்? நாங்கள் தோலை பார்க்க வேண்டும், அதில் பச்சை குத்தியிருக்கிறார்களா அல்லது வேறு எந்த காயங்கள், அடையாளங்கள் இருக்கின்றனவா என்றுதானே? எப்படி பார்த்தாலும் இது ஏற்றுக்கொள்ள முடியாத ஒரு செயல் என்று அவர் கோபக் கன லுடன் தெரிவித்தார். போக்குவரத்து அமைச்சு, மகளிர் விவகார அமைச்சு, மனித வள அமைச்சு ஆகியன இதுபோன்ற குப்பைகளுக்கு முடிவு கட்ட வேண்டும் என்றார் அவர் காட்டமாக. இதனிடையே, சம்பந்தப்பட்ட அதிகாரிகள் இவ்விவகாரத்தை விசாரணை செய்து, மலிண்டோவுக்கு எதிராக நடவடிக்கை எடுக்க வேண்டும் என ஜ.செ.க.வின் பத்துகவான் தொகுதி உறுப்பினரான கஸ்தூரி பட்டுவும், கூலாய் தொகுதி உறுப்பினர் தியோ நீ சிங்கும் வலியுறுத்தியுள்ளனர். மலிண்டோ நேர்காணலுக்குச் சென்ற ஒரு பெண் மேலாடையை அகற்ற வேண்டும் என்று பணிக்கப்பட்டதை தொடர்ந்து அவர் அங்கிருந்து வெளியேறி போலீஸ் புகாரும் செய்துள்ளார். இது குறித்து தெ மலாய் மெயில் நாளேடு தகவல் வெளியிட்டுள்ளது. இது 2017. இந்த ஆண்டில் மலேசியாவில் இது போன்ற சம்பவம் இன்னமும் நடப்பது அதிர்ச்சித் தருகிறது என்று கஸ்தூரி குறிப்பிட்டார். பெண்களை அவமதிக்கும், பாகுபாடு செய்யும், இழிவுப்படுத்தும் நோக்கத்திலான இதுபோன்ற செயலை நாங்கள் வன்மையாகக் கண்டிக்கிறோம். விமானப் பணிப்பெண் வேலைக்காக நேர்காணலுக்கு வரும் பெண்கள் அவசர வேளைகளில் எப்படி அமைதியாக இருப்பது, எவ்வாறு பயணிகளை கவ னிப்பது, எப்படி தெளிவாகப் பேசுவது, கருணை காட்டுவது, பணிவாக நடந்து கொள்வது என்ற அடிப்படையில் அவர்கள் பேட்டி காணப்பட்டால், அது முறையாகும்.பெண்கள் உடலில் பச்சை குத்தியிருந்தால் அது அவர்களின் தனிப்பட்ட விருப்பம், தேர்வு. அவர்களை வேலைக்கு எடுப்பதா இல்லையா என்பது அந்த நிறுவனத்தை பொறுத்தது. இருந்தாலும், இதனை நான் முழுமையாக ஏற்றுக்கொள்ள முடியாது. இதுவும் ஒரு வகை பாரபட்சம்தான் என் றார் கஸ்தூரிபட்டு. மேலும் பல்வேறு கலாச்சார பண்புகளுக்கு முன்னோடியாக விளங்கும் மலேசியாவில் ஒரு விமான நிறுவனம், நேர்காணலுக்கு வரும் பெண்களிடம் இத்தகைய அநாகரிகமாக நடந்து கொள்வது எந்த வகையிலும் ஏற்றுக் கொள்ள முடியாது என்று அதிகமான பெண்கள் கருத்து தெரிவித்தனர். அதுவும் நேர்காணலுக்கு தலைமையேற்ற பெண்களே, நேர்காணலுக்கு வரும் இளம் பெண்களிடம் மேலாடையை கழற்ற சொல்வது எந்த வகையில் பண்பான செயல் என்பதை மலிண்டோ ஏர் விளக்க முடியுமா என்று அவர்கள் கேள்வி எழுப்பினர். இதுபோன்ற நாகரிகமற்ற செயலை மலிண்டோ ஏர் உடனடியாக நிறுத்திக் கொள்ள வேண்டும். இல்லையேல் அந்த நிறுவனத்திற்கு எதிராக அரசாங்கம் கடுமையான நடவடிக்கை எடுக்க வேண்டும் என்று அவர்கள் கேட்டுக் கொண்டனர்.


தேர்வுத் தாளில் இந்தியர்களை இழிவுபடுத்தும் கேள்விகள்

பெர்லிஸ் மலேசிய பல்கலைக்கழகத்தில் முதல்

பருவத்தில் பயிலும் மாணவர்களுக்கான இறுதித் தேர்வுத் தாளில் இந்தியர்களை இழிவு படுத்தும் வகையில் அமைந்துள்ள கேள்விகள் ஒட்டு மொத்த இந்திய சமுதாயத்தினரிடையே சினத்தை ஏற்படுத்தியுள்ளது.

அத்தேர்வுத் தாளின் எட்டாவது பக்கத்தில் ஒரு நிழற்படத்தின் கீழே இப்படி ஒரு கேள்வி அமைந்துள்ளது:-

இந்த இனத்தவர்கள் கருமையான சருமத்தைக் கொண்டவர்கள்.

மற்றும், மலேசியா, இந்தோனேசியா போன்ற ஆசிய நாடுகளில் இவர்களைக் காண முடியும். இந்த இனத்தவர்கள் யார்?

ஏ. நீக்ரோக்கள்

பி. செவ்விந்தியர்

சி. இந்தியர்

டி. புஷ்மென்

இவ்வாறு அக்கேள்வி அமைந்துள்ளது. இது அந்த பக்கத்தின் 12 ஆவது கேள்வியாகும்.

இந்தியர்களைத் தாழ்வுபடுத்தும் வகையில் தயாரிக்கப்பட்ட கேள்விகளை தேர்வுக்கு அனுமதித்த உயர் கல்விக் கூடமாக கருதப்படும் பெர்லிஸ் மலேசிய பல்கலைக்கழகத்தின் நடவடிக்கை கண்டிக்கத்தக்கது என முன்னாள் தலைமையாசிரியர்களான சிரம்பானைச் சேர்ந்த இராமசாமியும் ஈப்போவைச் சேர்ந்த ஜேம்ஸ் இரத்தினமும் தெரிவித்தனர்.

நாட்டுக்கு பண்புள்ள நல்ல குடிமக்களை உருவாக்கும் இடமாக கருதப்படும் பல்கலைக்கழகத்தில் குறிப்பிட்ட ஓர் இனத்தவரை இழிவுபடுத்தும் வகையில் அமைந்துள்ள கேள்விகளை எவ்வாறு தேர்வு வாரியக் குழுவினர் அனுமதித்தனர் என முன்னாள் தலைமையாசிரியர்களான தெலுக் இந்தானைச் சேர்ந்த ஜெயராமனும் சிலிம் ரிவரைச் சேர்ந்த ஆர்.சுந்தரமும் கேள்வி எழுப்பினர்.

பட்டதாரிகளை உருவாக்கும் களமாக விளங்கும் பல்கலைக் கழகம் இத்தகைய நடவடிக்கையினால் அதன் தரத்தையே தாழ்த்திக் கொண்டதாகக் கூறினர்.


புத்ராஜெயா, ஏப். 6-

வரும் 14ஆவது பொதுத் தேர்தலில் (ஜிஇ14) மலாய் சுனாமி (எதிர்ப்புப் பேரலை) ஏற்பட வாய்ப்பு இல்லை என பிரதமர் டத்தோஸ்ரீ நஜீப் துன் ரசாக் கூறி யுள்ளார். மலாய் சுனாமி என்பது அம்னோவை நிராகரிப்பதாகும். ஒரு சோதனை நடவடிக்கையாகவும் கள நிலையில் மலாய்க்காரர்களின் உணர்வுகளை மதிப்பிடும் வகையிலும் பொதுத் தேர்தல்களில் பங்கேற்று உள்ளோம். அவற்றில் மலாய் சுனாமி எதையும் காணவில்லை என மூத்த பதிப்பாசிரியர்க ளிடம் பிரதமர் கூறியுள்ளார்.

Read More: Malaysia Nanban Tamil Daily on 6.4.20
18


பத்துமலை வண்ணப் படிக்கட்டுகள் விவகாரம்.பாரம்பரிய சின்னங்களுக்கான பட்டியலில் தொடருவதா?

(பார்த்திபன் நாகராஜன்) பத்துமலை,

தேசிய பாரம்பரிய சின்னங்களின் பட்டியலில் பத்து மலை தொடர்ந்து நீடிப்பது குறித்து ஸ்ரீ மகா மாரியம்மன் தேவஸ்தானம் ஆலோசிக்கும் என்று அதன் தலைவர் டான்ஸ்ரீ ஆர். நடராஜா நேற்று கூறினார். நூற்றாண்டுகால வரலாற்றை கொண்டது தான் பத்துமலை முருகன் ஆலயம். கடந்த கால ஆட்சியில் தேசிய பாரம்பரிய சின்னங்களின் பட்டியலில் பத்துமலை இணைக்கப்பட்டது.

Read More: Malaysia nanban Tamil Daily on 1.9.2018